Κυανός Δράκος: Η Γνώση του Εαυτού είναι η μόνη οδός προς την Αληθινή Γνώση - Η Ανάπτυξη της Συμπόνιας\nΕπαναπαυόμαστε όταν οι συνάνθρωποί μας υποφέρουν και αντ' αυτού κατηγορούμε το σύστημα ή τους άλλους επειδή δεν νοιάζονται και εμείς πραγματικά δεν κάνουμε τίποτα; Πόσο βολικά είναι αυτά τα ψυχολογικά μαξιλαράκια που έχουμε βάλει ανάμεσα στις αντιφάσεις μας για να μην μας ενοχλούν... Αλλιώς λέγονται και αντικρουστήρες και είναι αυτοί οι μηχανισμοί ανάμεσα στα βαγόνια των τραίνων που μειώνουν τους κραδασμούς όταν χτυπάνε τα βαγόνια μεταξύ τους. Με τέτοιους αντικρουστήρες είμαστε γεμάτοι, όλοι ανεξαιρέτως, κάποιοι πιο λίγους κάποιοι πιο πολλούς και πιο μεγάλους, παρέα με τις νευρώσεις μας, τις μανιοκαταθλίψεις μας, την φιλαυτία μας κλπ, κλπ, κλπ.\nΠολλοί μιλάνε για Επανάσταση, πολλοί μιλάνε για Πνευματικότητα, πολλοί μιλάνε για Εσωτερικές Διδασκαλίες αλλά αυτά που κάνουνε στην ζωή τους φανερώνουν έναν πολύ διαφορετικό ψυχικό κόσμο. Όπου πολλές φορές η Αυτογνωσία και η Επαναστατικότητα έχουν μια περίοπτη θέση δίπλα στον αντιφατικό στρουθοκαμηλισμό που επαναπαύεται ο δυτικόσκεπτος και δυτικοπρεπής "άνθρωπος". Με λίγα λόγια ο εγωϊστής, ο σκληρόκαρδος ή άκαρδος, αυτός που δεν πονάει αλλά και όταν συνειδητοποιεί την αλήθεια δεν γυρίζει να εξετάζει τον εαυτό του αλλά τρέχει να κρυφτεί σαν φοβισμένο κακομαθημένο παιδί που θέλει να κρύψει τα παιχνίδια του.\nΥπάρχει Συμπόνια σε αυτόν τον κόσμο; Υπάρχει Αγάπη; Ναι υπάρχει, αλλά δεν ξέρω ίσως δεν είναι όσο αρκετή θα χρειαζόταν για να ΞΥΠΝΗΣΟΥΜΕ οι άνθρωποι, να σηκωθούν από τον καναπέ και από τα κομπιούτερ από αφόρητους ψυχικούς πόνους μπροστά στις αδικίες που συντελούνται... Αν υπήρχε λίγο Συνείδηση... Και να υπάρχει λίγη Συνείδηση, φροντίζουν οι τηλεοράσεις, τα ΜΜΕ, η εκπαίδευση, αλλά κυρίως ο ίδιος ο τρόπος ζωής να κοιμίζει εντελώς τους ανθρώπους. Οι πλειοψηφία των ανθρώπων κοιμάται, και δεν θέλει και να την ξυπνήσουν, γιατί οι αξίες έχουν εκπέσει και τα ήθη έχουν εκφυλιστεί, είναι τελική φάση Σοδόμων και Γομόρων.\nΚαι δεν εξετάζω εδώ την σεξουαλική κατεύθυνση της κοινωνίας που τις τάσεις της τις γνωρίζουμε λίγο πολύ, και δεν θα ήταν άσκοπο να πούμε ότι ενώ οι άνθρωποι πεθαίνουν από την πείνα, πόλεμοι γίνονται για να εξοντωθούν Έθνη και μειονότητες, επεκτατικοί πόλεμοι, παιδική εργασία, εμπόριο όπλων, παρατεταμένο εμπόριο ναρκωτικών, κάποιοι κοιτάν να προασπίσουν τα δικαιώματα του κώλου τους... Συγνώμη για την έκφραση αλλά έτσι είναι. Οι παρασεξουαλικοί και οι υποσεξουαλικοί είναι καθαρά όργανα της Νέας Τάξης και του Υπνωτισμού των Συνειδήσεων. Ο δυτικοκαπιταλιστικός τρόπος ζωής της εφήμερης ευημερίας και του υπερκαταναλωτισμού ρίχνει το βάρος στην ύλη, στο φυσικό σώμα, στην ικανοποίηση των αισθήσεων με τέτοιο ανεξέλεγκτο τρόπο που η πλάστιγγα σπάει από το υπέρμετρο βάρος και έτσι έχουμε αποτελέσματα μαζικών ψυχασθενειών, διαστροφής των νέων, βίαιων συμπεριφορών, κοινωνικών ανισοτήτων, απλώς για να αναφέρω κάποια παραδείγματα.\nΦταίει το σύστημα; Σαν να ρωτάμε φταίει ο ποντικός που πάει στην φάκα να φάει το τυρί; Βέβαια εμείς δεν είμαστε ποντικοί, και θα μπορούσαμε να δούμε μια παγίδα με τυρί. Αλλά τα ψυχολογικά ελατήρια που διατηρούν τα σύγχρονα συστήματα είναι πολύ βαθύτερα από λίγο τυρί, και αυτοί που τα ελέγχουν έχουν κάποιο καλό βιογραφικό στο να το κάνουν αυτό. Γι' αυτό χρειάζεται πραγματικούς Επαναστάτες για να κάμουν μια κάποια διαφορά.\nΌπως έχω ξαναπεί:\nΗ έννοια εκείνη της Επανάστασης είναι η ίδια με εκείνη της Επαναγέννησης. Πρέπει λοιπόν κανείς να πεθαίνει για να μπορεί να επαναγεννηθεί, να Επαναστατήσει. Η Επανάσταση είναι προς τα μέσα, ανούσια οποιαδήποτε εξωτερική επανάσταση αφού αυτός που την κάνει παραμένει προσκολλημένος στους καρπούς των πράξεων του, των αισθητών, του νου, και του λανθασμένου εγώ. Η Αληθινή Επανάσταση είναι η Επανάσταση της Συνείδησης.\nΚαι πραγματικά δεν αποζητώ την πατρότητα αυτών των λόγων. Αλλά εγώ έτσι το διατύπωσα. Είμαι σίγουρος ότι πολλοί μεγάλοι άνθρωποι έχουν κάνει τέτοιες δηλώσεις και εκατοντάδες χιλιάδες ανθρώπων μεταξύ τους και εγώ έχουν φτάσει σ' αυτήν την διαπίστωση. Αλλά μια διαπίστωση και μια διανοητική γνώση δεν είναι μιας εις βάθος κατανόηση για να επιφέρει μια αλλαγή, μια αλλαγή πρώτα μέσα και μετά έξω.\nΗ αλλαγή χρειάζεται εργασία με τον εαυτό μας, να αλλάξουμε τον τρόπο που σκεπτόμαστε και να ξυπνήσουμε την Συνείδησή μας, για να κάνουμε την διαφορά.\nΗ διαφορά έγκειται ότι όταν κάποιος αρχίζει και γνωρίζει τον Εαυτό του, τότε γνωρίζει και τους άλλους, γιατί ο Αληθινός Εαυτός μας, και ο Αληθινός Εαυτός των άλλων ανθρώπων επικοινωνεί βαθιά και μοιράζεται την ίδια Αντικειμενική Αλήθεια, την ίδια Πραγματικότητα. Αλλά εάν δεν ρίξουμε το πέπλο του ψεύτικου εαυτού, του εαυτού που ψεύδεται σε μας τους ίδιους και τους άλλους δεν θα ξεφύγουμε ποτέ από τις αρνητικές καταστάσεις του πνεύματος και δεν θα δούμε ποτέ την Αλήθεια που απελευθερώνει.\nΘα ήθελα εδώ να σας αντιγράψω ένα ωραίο κείμενο από το βιβλίο του Δαλάι Λάμα -Με τα δικά μου λόγια, που λέει κάποια ωραία πράγματα όχι απλά με την ιδιότητα του Βουδιστή και του Λάμα αλλά πιστεύω του Φωτισμένου ανθρώπου, πράγμα πιο σημαντικό:\nΈνα μεγάλο ερώτημα διατρέχει όλες τις εμπειρίες μας, είτε το σκεφτόμαστε συνειδητά είτε όχι: «Ποιος είναι ο σκοπός της ζωής;» Αυτό το ερώτημα με έχει απασχολήσει και εμένα και θέλω να μοιραστώ τις σκέψεις μου πάνω σε αυτό, με την ελπίδα ότι θα μπορούσε έμμεσα ή άμεσα να έχει κάποιο όφελος γι' αυτούς που θα τις διαβάσουν.\nΠιστεύω ότι ο σκοπός της ζωής μας είναι να είμαστε ευτυχισμένοι. Από την ώρα που γεννιέται κάθε ανθρώπινο ον, επιθυμεί την ευτυχία και δεν θέλει να υποφέρει. Ούτε οι κοινωνικές συνθήκες, ούτε η παιδεία ή η οποιαδήποτε ιδεολογία επηρεάζει αυτή τη συνθήκη. Από τα μύχια της ύπαρξής μας απλά επιθυμούμε να είμαστε ικανοποιημένοι. Δεν ξέρω αν το σύμπαν με όλους του τους γαλαξίες, τα αστέρια και τους πλανήτες έχει κάποια σημασία ή όχι, αλλά τουλάχιστον είναι ολοφάνερο ότι εμείς οι άνθρωποι που ζούμε πάνω στη Γη, βάζουμε σαν στόχο να έχουμε μια ευτυχισμένη ζωή. Επομένως, είναι σπουδαίο να ανακαλύψουμε τι μπορεί να επιφέρει το μέγιστο βαθμό ευτυχίας.\nΚατ' αρχήν, είναι δυνατό να χωρίσουμε κάθε είδος ευτυχίας και δυστυχίας σε δύο γενικές κατηγορίες: τη νοητική και τη φυσική. Από αυτές τις δύο, το πνεύμα είναι εκείνο που ασκεί τη μεγαλύτερη επιρροή πάνω στους περισσότερους από μας. Εκτός αν είμαστε ή βαριά ασθενείς, ή έχουμε στερηθεί βασικές ανάγκες επιβίωσης, η φυσική μας συνθήκη παίζει δευτερεύοντα ρόλο στη ζωή μας. Αν το σώμα είναι ευχαριστημένο, συνήθως το αγνοούμε. Το πνεύμα όμως καταγράφει πάνω του κάθε επεισόδιο, οσοδήποτε μικρό και αν είναι αυτό. Επομένως, πρέπει να αφιερώνουμε τις πιο μεγάλες μας προσπάθειες στο να επιτυγχάνουμε μια πνευματική ηρεμία.\nΑπό την περιορισμένη μικρή μου εμπειρία έχω διαπιστώσει ότι ο μεγαλύτερος βαθμός εσωτερικής ηρεμίας επιτυγχάνεται από την ανάπτυξη της αγάπης και της συμπόνιας. Όσο περισσότερο φροντίζουμε για την ευτυχία και αγαπάμε τους άλλους, τόσο περισσότερο αναπτύσσεται μέσα μας η αίσθηση μιας ικανοποίησης. Καλλιεργώντας άμεσα, εγκάρδια συναισθήματα για τους άλλους, αυτόματα και το πνεύμα μας αποκτά τη δική του ηρεμία. Αυτό βοηθά να εξαφανιστούν όλοι οι φόβοι και οι ανασφάλειες που τυχόν έχουμε και μας χαρίζει τη δύναμη να αντιμετωπίσουμε κάθε εμπόδιο που συναντάμε. Είναι η πιο πλούσια πηγή επιτυχίας στη ζωή.\nΌσο ζούμε σε αυτό τον κόσμο, είμαστε υποχρεωμένοι να αντιμετωπίζουμε προβλήματα. Αν σε αυτές τις περιπτώσεις, χάσουμε την ελπίδα μας και απογοητευτούμε, περιορίζουμε τις ικανότητές μας να αντιμετωπίσουμε αυτές τις δυσκολίες. Αν αντίθετα, θυμόμαστε ότι δεν είμαστε οι μόνοι, αλλά ότι κάθε ένας αναγκάζεται να αντιμετωπίζει τον πόνο, αυτή η πολύ ρεαλιστική τοποθέτηση θα ενισχύσει την απόφασή μας και τις ικανότητές μας να ξεπεράσουμε τα προβλήματα που έχουμε.\nΣτην πραγματικότητα, με αυτή μας τη στάση, κάθε νέο πρόβλημα μπορούμε να το θεωρήσουμε σαν μια άλλη αξιόλογη ευκαιρία να αυξήσουμε τη δύναμη του πνεύματος μας! Έτσι, σταδιακά αγωνιζόμαστε να καταστούμε περισσότερο συμπονετικοί, που σημαίνει ότι μπορούμε να αναπτύξουμε μια πιο γνήσια συμπάθεια για τον πόνο των άλλων και τη θέλησή μας να βοηθήσουμε στην ανακούφιση του πόνου τους. Που θα έχει σαν αποτέλεσμα τη δική μας παράλληλα γαλήνη και την αύξηση της εσωτερικής μας δύναμης.\nΗ Ανάγκη μας για Αγάπη\nΤελικά ο λόγος που κάνει την αγάπη και τη συμπόνια να μας φέρνουν μεγαλύτερη ευτυχία, είναι απλά ότι η φύση μας αξιολογεί αυτά τα συναισθήματα σαν τα ανώτερα όλων. Η ανάγκη για αγάπη βρίσκεται στα πραγματικά θεμέλια της ανθρώπινης ύπαρξης. Προέρχεται από τη βαθιά αλληλεξάρτηση που όλοι μοιραζόμαστε. Οσοδήποτε ικανό και επιδέξιο ένα άτομο και αν είναι, αν μείνει μόνο του, δεν μπορεί να επιβιώσει. Οσοδήποτε δυνατό και ανεξάρτητο και αν αισθάνεται στις πιο ευτυχισμένες περιόδους της ζωής του, όταν είναι άρρωστο, ή νήπιο, παιδί, ή πολύ ηλικιωμένο, πρέπει για την επιβίωσή του να βασιστεί στη στήριξη των άλλων. Η αλληλεξάρτηση είναι ένας βασικός νόμος της Φύσης. Όχι μόνο οι ανώτερες μορφές ζωής, αλλά ακόμα και πολλά από τα μικροσκοπικά έντομα είναι κοινωνικά όντα, που χωρίς να προσδιορίζονται από κάποια θρησκεία, νόμο ή παιδεία, επιβιώνουν μέσα από μια αμοιβαία συνεργασία, που στηρίζεται σε μια εσωτερική αναγνώριση της αλληλοδιασύνδεσής τους. Τα πιο λεπτά επίπεδα των φυσικών φαινομένων επίσης κυβερνώνται από την αλληλεξάρτηση. Στην πραγματικότητα όλα τα φαινόμενα, είτε προέρχονται από τους ωκεανούς, τα σύννεφα ή τα δάση που μας περιβάλλουν, αναδύονται από την εξάρτηση από λεπτές μορφές ενέργειας. Χωρίς την κατάλληλη αλληλεπίδραση διαλύονται και παρακμάζουν.\nΕπειδή η ανθρώπινη ύπαρξή μας είναι τόσο εξαρτημένη από τη στήριξη των άλλων, η ανάγκη που έχουμε για αγάπη, βρίσκεται στα ουσιαστικά θεμέλια της ύπαρξής μας. Επομένως, έχουμε ανάγκη από μια ευθύνη με αγνά κίνητρα και μια ειλικρινή εκδήλωση φροντίδας για το όφελος των άλλων.\nΠρέπει να στοχαζόμαστε ποια είναι πραγματικά τα ανθρώπινα όντα. Δεν είμαστε σαν τα αντικείμενα που κατασκευάζουμε από τα μηχανήματα. Αν ήμασταν και εμείς απλά μόνο μηχανικές οντότητες, τότε τα μηχανήματα αυτά θα μπορούσαν να μας απαλλάξουν από όλη μας τη δυστυχία και να καλύψουν όλες μας τις ανάγκες. Αφού επομένως δεν είμαστε μόνο υλιστικές υπάρξεις, είναι λάθος να τοποθετήσουμε όλες μας τις ελπίδες για ευτυχία στην εξωτερική και μόνο ανάπτυξη. Αντίθετα, οφείλουμε να στοχαστούμε πάνω στην καταγωγή μας και στη φύση μας για να ανακαλύψουμε ποιοι είμαστε και ποια πράγματα μπορούμε να αναζητάμε και να έχουμε.\nΘέτοντας κατά μέρος το πολύπλοκο ερώτημα της καταγωγής και της εξέλιξης του σύμπαντος κόσμου μας, μπορούμε τουλάχιστον να συμφωνήσουμε ότι κάθε ένας από μας είναι το προϊόν των γονέων μας. Στην πραγματικότητα η σύλληψή μας δεν είναι αποτέλεσμα μόνο σεξουαλικής επιθυμίας, αλλά στηρίζεται και στην απόφαση των γονέων μας να αποκτήσουν ένα τέκνο. Αυτή η απόφαση είχε ληφθεί μέσα από μια αίσθηση ευθύνης και αλτρουισμού. Που εκφράζεται με την απόφασή τους να το φροντίζουν, μέχρις ότου το τέκνο τους θα είναι ικανό να μεριμνά για τον ίδιο του τον εαυτό. Έτσι, από την πρώτη στιγμή της σύλληψής μας η αγάπη των γονέων μας βρίσκεται ευθέως μέσα στον κύκλο της δημιουργίας μας. Επί πλέον εξαρτώμεθα πλήρως από τη φροντίδα της μητέρας μας, από τα πρώτα βήματα της ανάπτυξής μας. Σύμφωνα μάλιστα με ορισμένους επιστήμονες, η πνευματική κατάσταση μιας εγκύου, ήρεμη ή σε εκνευρισμό, περνάει κατ' ευθείαν στη φυσική κατάσταση του αγέννητου τέκνου της.\nΗ έκφραση της αγάπης είναι επίσης πολύ σπουδαία κατά τη στιγμή της γέννησης. Επειδή το πρώτο πράγμα που κάνουμε είναι να θηλάσουμε γάλα από το στήθος της μητέρας μας, είναι φυσικό να αισθανόμαστε μια ξεχωριστή οικειότητα για αυτήν, και αυτή πρέπει να αισθάνεται αγάπη για μας, για να μπορεί να μας τρέφει σωστά. Αν αισθάνεται οργή ή εχθρότητα, τότε το γάλα της δεν ρέει ελεύθερα. Επομένως υπάρχει μια κρίσιμη περίοδος αναφορικά με την ανάπτυξη του εγκεφάλου, από το χρόνο της γέννησης μέχρι τουλάχιστον την ηλικία των τριών ή τεσσάρων ετών, κατά τη διάρκεια της οποίας η αγάπη που εκφράζεται με το φυσικό άγγιγμα, είναι ο πιο σπουδαίος παράγοντας για τη φυσική ανάπτυξη του παιδιού. Αν το παιδί δεν κρατιέται, δεν αγκαλιάζεται δεν κουνιέται ή δεν το αγαπούν, η ανάπτυξή του θα περιορίζεται και ο εγκέφαλος του δεν πρόκειται να αναπτυχθεί σωστά.\nΚαθώς τα παιδιά μεγαλώνουν και πηγαίνουν σχολείο, η ανάγκη στήριξης που έχουν, πρέπει να προσφέρεται πλέον περισσότερο από τους δασκάλους τους. Αν ο δάσκαλος, πέρα από την ακαδημαϊκή του εκπαίδευση, έχει συνειδητοποιήσει και την ευθύνη τού ότι παρασκευάζει τους μαθητές του για να αντιμετωπίζουν τη ζωή, και αυτοί αντίστοιχα πρέπει να αισθάνονται προς αυτόν εμπιστοσύνη και σεβασμό. Τότε και μόνο ό,τι τους διδάσκει θα αφήσει επάνω στη συνείδησή τους ένα ανεξάλειπτο αποτύπωμα. Στην αντίθετη περίπτωση, ό,τι και αν διδάσκεται από το δάσκαλο που δεν δείχνει πραγματικό ενδιαφέρον για ολόκληρη την ύπαρξη και το όφελος των μαθητών του, δεν πρόκειται να κρατήσει για πολύ χρόνο μέσα τους.\nΣήμερα, πολλά παιδιά μεγαλώνουν μέσα σε σπίτια με προβλήματα. Αν δεν νιώσουν την κατάλληλη στοργή εκεί, αργότερα, θα είναι δύσκολο να αγαπήσουν τους γονείς τους και στη συνέχεια θα τους είναι δύσκολο να νιώσουν αγάπη για τους άλλους. Και αυτό είναι πολύ λυπηρό.\nΣτο τέλος, καθώς ένα παιδί δεν μπορεί να επιβιώσει χωρίς τη φροντίδα των άλλων, η αγάπη είναι η καλύτερη τροφή που μπορεί να προσφέρουμε σε αυτό. Η ευτυχία της παιδικής ηλικίας, η απαλλαγή από τους πολλούς φόβους που αυτή παρουσιάζει, και μια υγιής ανάπτυξη της εμπιστοσύνης πάνω στον εαυτό του παιδιού, όλα αυτά εξαρτώνται άμεσα από την αγάπη που υπάρχει γύρω του.\nΚατά ανάλογο τρόπο, αν κάποιος είναι άρρωστος και νοσηλεύεται σε ένα νοσοκομείο από ένα γιατρό που εκπέμπει μια ανθρώπινη ζεστασιά, ο ασθενής ηρεμεί. Και η διάθεση του γιατρού να προσφέρει σε αυτόν την καλύτερη φροντίδα, είναι από μόνη της η αποτελεσματικότερη θεραπεία, ανεξάρτητα από το βαθμό της νοσηλευτικής του εμπειρίας. Αντίθετα, αν ο γιατρός στερείται αυτών των αισθημάτων και προβάλλει μια όχι φιλική έκφραση, ανυπομονησία ή έκδηλη αδιαφορία, ο ασθενής θα νιώσει αγωνία, ακόμα και αν ο γιατρός είναι πολύ έμπειρος, η ασθένεια έχει διαγνωσθεί σωστά και του έχουν δοθεί τα κατάλληλα φάρμακα. Και τα αισθήματα αυτά του ασθενούς με βεβαιότητα θα προσδιορίσουν την ταχύτητα και την ολική αποκατάσταση της υγείας του.\nΑκόμα και όταν έχουμε αναμιχθεί σε μια απλή συζήτηση στην καθημερινότητά μας, αν κάποιος σε αυτή μιλάει με ανθρώπινα αισθήματα, χαιρόμαστε να τον ακούμε και του απαντάμε ανάλογα. Η όλη συζήτηση τότε γίνεται ενδιαφέρουσα, ακόμα και αν τα θέματα που συζητάμε είναι συνηθισμένα. Αντίθετα, αν ένα πρόσωπο μιλάει με ψυχρότητα ή επιθετικά, αισθανόμαστε άσχημα και ευχόμαστε να τελειώνουμε με αυτή, όσο πιο γρήγορα γίνεται. Από το πιο μικρό θέμα μέχρι το πιο σοβαρό, τα καλά αισθήματα και ο σεβασμός που δείχνουμε προς τους άλλους, είναι ζωτικής σημασίας για την ευτυχία μας.\nΤελευταία συνάντησα μια ομάδα επιστημόνων στην Αμερική οι οποίοι ανέφεραν ότι το ποσοστό των πνευματικών ασθενειών στη χώρα τους είναι αρκετά υψηλό, γύρω στο δώδεκα τοις εκατό του πληθυσμού. Έγινε φανερό κατά τη διάρκεια της συνάντησης ότι η κύρια αιτία του φαινομένου της κατάθλιψης δεν οφείλεται σε έλλειψη υλικών αγαθών, αλλά στην απουσία ενδιαφέροντος και φροντίδας από το περιβάλλον τους. Έτσι, όπως μπορείτε να διαπιστώσετε από όλα αυτά τα παραδείγματα που έχω γράψει μέχρι τώρα, είτε το συνειδητοποιούμε είτε όχι, από τη στιγμή που γεννιόμαστε, η ανάγκη για ανθρώπινη στοργή και φροντίδα βρίσκεται μέσα στο ίδιο μας το αίμα. Ακόμα και αν η στοργή προέρχεται από ένα ζώο ή από κάποιον που τον θεωρούμε σαν εχθρό, τόσο τα παιδιά όσο και οι μεγάλοι στρέφονται προς αυτήν.\nΠιστεύω ότι κανένας δεν γεννιέται απαλλαγμένος από την ανάγκη της αγάπης. Και αυτό φανερώνει ότι παρά το γεγονός ότι κάποιες μοντέρνες σχολές ή τρόποι σκέψης πιστεύουν το αντίθετο, τα ανθρώπινα όντα δεν μπορεί να προσδιοριστούν απλά και μόνο ως φυσικές δομές. Κανένα υλικό αντικείμενο, όσο ωραίο ή πολύτιμο, δεν μπορεί να μας κάνει να αισθανθούμε αγάπη. Γιατί η βαθύτερη ταυτότητά μας και ο αληθινός μας χαρακτήρας προσδιορίζονται από την υποκείμενη φύση του πνεύματος μας.\nΚάποιοι φίλοι μου μού έχουν πει ότι ενώ η αγάπη και η συμπόνια είναι εξαιρετικά αισθήματα, εντούτοις δεν είναι πολύ εφαρμόσιμα. Ο κόσμος μας, λένε, δεν είναι ένας τόπος όπου τέτοια πιστεύω μπορεί να έχουν πολλή επιρροή ή δύναμη. Ισχυρίζονται ότι η οργή και το μίσος αποτελούν μέρος της ανθρώπινης φύσης, ώστε η ανθρωπότητα πάντα θα κυριαρχείται από αυτά. Δεν συμφωνώ με αυτή την τοποθέτηση.\nΟι άνθρωποι υπάρχουμε με την παρούσα μας μορφή γύρω στα 100.000 χρόνια. Πιστεύω ότι αν κατά τη διάρκεια αυτής της περιόδου το ανθρώπινο μυαλό ελεγχόταν κατά κύριο λόγο από την οργή και το μίσος, ο πληθυσμός μας θα είχε μειωθεί. Αλλά σήμερα, παρ' όλους τους πολέμους, βρίσκουμε ότι ο ανθρώπινος πληθυσμός είναι περισσότερος από ποτέ άλλοτε. Αυτό από μόνο του μου δείχνει ότι η αγάπη και η συμπόνια κυριαρχούν στον κόσμο μας.\nΚαι αυτός είναι ο λόγος που τα δυσάρεστα γεγονότα αποτελούν είδηση. Οι θετικές δραστηριότητες είναι τόσο πολύ μέρος της φυσικής καθημερινότητας, που θεωρούνται δεδομένες και επομένως αγνοούνται τις περισσότερες φορές σαν ειδήσεις.\nΜέχρι τώρα αναφέρθηκα κυρίως στα πνευματικά οφέλη της συμπόνιας. Αλλά αυτή συμβάλει επίσης στην καλή κατάσταση της υγείας. Σύμφωνα με τις προσωπικές μου εμπειρίες, η πνευματική ισορροπία και η φυσική υγεία συνδέονται άμεσα. Χωρίς καμιά αμφιβολία, η οργή και ο εκνευρισμός μάς κάνουν περισσότερο ευάλωτους στις ασθένειες. Ωστόσο, εάν το πνεύμα μας είναι ήσυχο και έχουμε θετικές σκέψεις, το σώμα μας δεν υπόκειται εύκολα σε ασθένειες.\nΠαράλληλα είναι επίσης αλήθεια ότι όλοι μας έχουμε μια έμφυτη εγωκεντρικότητα, που εμποδίζει την αγάπη μας προς τους άλλους. Έτσι, από τη στιγμή που επιθυμούμε να έχουμε πραγματική ευτυχία, που στηρίζεται μόνο πάνω σε ένα ήσυχο πνεύμα, και καθώς αυτή η ηρεμία προκύπτει μόνο από μια στάση συμπόνιας για τους άλλους, πρέπει αυτή τη στάση να μάθουμε να την αναπτύσσουμε. Γιατί είναι προφανές ότι δεν αρκεί να λέμε απλά πόσο καλά είναι τα αισθήματα της συμπόνιας! Οφείλουμε να ασκήσουμε μια ενορχηστρωμένη προσπάθεια για να την αναπτύξουμε, να την κάνουμε πράξη. Για το λόγο αυτό πρέπει να χρησιμοποιήσουμε όλα τα συμβαίνοντα της καθημερινής μας ζωής, ώστε να μεταμορφώσουμε τις σκέψεις μας και τη συμπεριφορά μας.\nΠρώτα απ' όλα πρέπει να ξεκαθαρίσουμε, τι ακριβώς εννοούμε όταν λέμε συμπόνια. Γιατί πολλές μορφές αισθημάτων συμπόνιας έχουν προσμίξεις επιθυμίας και προσκόλλησης. Για παράδειγμα, η αγάπη που πολλές φορές δείχνουν οι γονείς για τα παιδιά τους, είναι ενδεχόμενο να συνδέεται με τις δικές τους συναισθηματικές ανάγκες, επομένως δεν είναι ξεκάθαρα συμπονετική. Επίσης, στη σχέση του γάμου, η αγάπη ανάμεσα στον άνδρα και στη γυναίκα του, κυρίως στο ξεκίνημά της, όταν η κάθε πλευρά μπορεί να μη γνωρίζει το βαθύτερο χαρακτήρα της άλλης, εξαρτάται περισσότερο από την προσκόλληση, παρά από μια γνήσια αγάπη. Η επιθυμία μας μπορεί να είναι τόσο ισχυρή, ώστε το πρόσωπο με το οποίο συνδεόμαστε να το βλέπουμε καλό, ενώ στην πραγματικότητα εκείνος ή εκείνη να είναι αρνητικοί. Επιπλέον, σε αυτή την περίπτωση, έχουμε τη συνήθεια να υπερβάλλουμε όσον αφορά στις μικρές τους θετικές ποιότητες. Έτσι, όταν συμβεί η συμπεριφορά του ενός να αλλάξει, τότε και η συμπεριφορά του συντρόφου του αλλάζει επίσης, επειδή έχει απογοητευτεί. Αυτή είναι μια ένδειξη ότι η αγάπη είχε σαν κίνητρο περισσότερο τις προσωπικές ανάγκες, παρά μια αληθινή φροντίδα για το άλλο πρόσωπο.\nΗ αληθινή συμπόνια δεν προκαλείται απλά από μια συγκινησιακή ανταπόκριση, αλλά από μια σταθερή απόφαση, η οποία στηρίζεται πάνω στη λογική. Επομένως μια αληθινά συμπονετική στάση απέναντι στους άλλους, δεν αλλάζει, ακόμα και αν αυτοί συμπεριφέρονται αρνητικά.\nΦυσικά η ανάπτυξη αυτού του είδους της συμπόνιας δεν είναι καθόλου ένα εύκολο πράγμα! Για να ξεκινήσουμε, ας υπολογίσουμε τα ακόλουθα δεδομένα: Είτε οι άνθρωποι είναι όμορφοι και φιλικοί ή απωθητικοί και διχαστικοί, τελικά είναι ανθρώπινα όντα, ακριβώς όπως είμαστε και εμείς οι ίδιοι. Όπως και εμείς, επιθυμούν την ευτυχία τους και δεν θέλουν να υποφέρουν. Επιπλέον, το δικαίωμά τους να υπερβούν τη δυστυχία και να απολαύσουν την ευτυχία είναι ίσο με το δικό μας.\nΤώρα, όταν αναγνωρίσουμε ότι όλα τα όντα, εξίσου με εμάς, επιθυμούν την ευτυχία και έχουν δικαίωμα να την κατακτήσουν, αυτόματα αισθανόμαστε μια συμπάθεια γα αυτά και μια οικειότητα. Εξοικειώνοντας το πνεύμα σας προς αυτή την αίσθηση ενός παγκόσμιου αλτρουισμού, αναπτύσσετε μια αντίληψη ευθύνης για την κατάσταση των άλλων: Είναι η επιθυμία να τους βοηθήσετε ενεργά για να υπερνικήσουν τα προβλήματά τους. Δεν είναι μια επιλεκτική επιθυμία. Ισχύει το ίδιο για όλους. Εφόσον είναι ανθρώπινα όντα, ζώντας την ευτυχία και τη δυστυχία όπως και σεις οι ίδιοι, δεν υπάρχει μια λογική βάση για διακρίσεις ανάμεσα σε αυτούς ή οποιαδήποτε δικαιολογία να αλλάζετε τη συμπεριφορά σας στην περίπτωση που ενεργούν απέναντι σας αρνητικά.\nΕπιτρέψτε μου να τονίσω ότι, αν δώσετε χρόνο και υπομονή σε αυτή σας την προσπάθεια, είναι μέσα στις δυνατότητές σας να αναπτύξετε αυτό το είδος της συμπόνιας. Φυσικά, ο εγωκεντρισμός μας, η ξεχωριστή προσκόλληση σε μια αίσθηση ανεξάρτητης ύπαρξης αυτού που λέμε «Εγώ», εργάζεται κατά βάση για να εμποδίσει την ανάπτυξη της συμπόνιας μας. Στην πραγματικότητα, αληθινή συμπόνια μπορεί να βιωθεί μόνο όταν αυτό το είδος της αρπακτικής προσκόλλησης εξαλείφεται. Αυτό όμως δεν σημαίνει ότι πρέπει να περιμένουμε και να μην αρχίσουμε από τώρα αυτή την ανάπτυξη.\nΤα Πρώτα Βήματα προς τη Συμπόνια\nΠρέπει να αρχίσουμε απομακρύνοντας τα μεγαλύτερα εμπόδια προς τη συμπόνια: Την οργή και το μίσος. Όπως όλοι ξέρουμε, αυτά είναι πολύ δυνατά συναισθήματα, και όταν εκδηλώνονται, μπορούν να κατακλύσουν ολόκληρο το πνεύμα μας. Παρ' όλα αυτά, μπορούν να τεθούν υπό έλεγχο. Γιατί αν αυτό δεν γίνει, τούτες οι αρνητικές καταστάσεις μπορεί να γίνουν μάστιγα για μας, χωρίς μάλιστα μεγάλη προσπάθεια από μέρους τους. Και το σπουδαιότερο, να εμποδίσουν την επιθυμία μας για να κατακτήσουμε την ευτυχία ενός πνεύματος που σημαίνει να μπορεί να αγαπά.\nΈτσι, στην αρχή, είναι χρήσιμο να ερευνήσουμε αν η οργή έχει κάποια αξία. Καμιά φορά, όταν είμαστε απογοητευμένοι καθώς αντιμετωπίζουμε μια δύσκολη κατάσταση, φαίνεται ότι η οργή είναι χρήσιμη. Καθώς θεωρούμε ότι μπορεί να μεταφέρει περισσότερη ενέργεια, εμπιστοσύνη και αποφασιστικότητα. Εδώ όμως οφείλουμε να εξετάσουμε με πολλή προσοχή την πνευματική μας κατάσταση. Ενώ είναι αλήθεια ότι η οργή μάς δίνει περισσότερη δύναμη, αν αναλύσουμε τη φύση αυτής της ενέργειας, θα διαπιστώσουμε ότι είναι τυφλή. Δεν μπορούμε να είμαστε βέβαιοι αν το αποτέλεσμά της θα είναι θετικό ή αρνητικό. Και αυτό οφείλεται στο γεγονός ότι η οργή τυφλώνει το καλύτερο μέρος του εγκεφάλου μας, δηλαδή τη λογική του λειτουργία. Έτσι την ενέργεια της οργής τις περισσότερες φορές δεν μπορούμε να την εμπιστευτούμε. Μπορεί να προκαλέσει μια ανεξέλεγκτη συμπεριφορά, με τεράστια καταστρεπτικά αποτελέσματα. Επιπλέον, αν η οργή αναπτυχθεί στο έπακρο, τότε γίνεται κανείς σαν ένα μανιακό άτομο, το οποίο ενεργεί με τρόπο που προκαλεί ζημία τόσο στον εαυτό του, όσο και στους άλλους.\nΠάντως είναι δυνατό να αναπτύξουμε μια εξίσου δυναμική συμπεριφορά που να μας δίνει όμως μια πιο ελεγχόμενη ενέργεια με την οποία να μπορούμε να αντιμετωπίζουμε δύσκολες καταστάσεις. Αυτή η ελεγχόμενη ενέργεια πηγάζει όχι μόνο από μια στάση συμπόνιας, αλλά και από τη λογική και την υπομονή. Αυτά είναι τα πιο ισχυρά αντίδοτα κατά της οργής. Ατυχώς, πολλοί άνθρωποι δεν υπολογίζουν σωστά αυτές τις ποιότητες και τις χαρακτηρίζουν σαν εκδηλώσεις αδυναμίας. Πιστεύω ότι το αντίθετο είναι το σωστό, ότι δηλαδή αποτελούν ενδείξεις εσωτερικής δύναμης. Η συμπόνια είναι από τη φύση ι ης ευγενική, ειρηνική και λεπτή, αλλά είναι παράλληλα πολύ δυνατή. Μόνο αυτοί που χάνουν την υπομονή τους είναι ασταθείς και αβέβαιοι. Έτσι, θεωρώ ότι η έκρηξη οργής είναι ένα φανερό σημάδι αδυναμίας.\nΌταν λοιπόν ένα πρόβλημα κάνει την εμφάνισή του, προσπαθήστε από την αρχή να διατηρήσετε ένα χαμηλό τόνο, μια ειλικρινή στάση και ενδιαφερθείτε όχι για το συμφέρον σας αλλά για ένα δίκαιο αποτέλεσμα. Βέβαια, κάποιοι άλλοι ίσως να προσπαθήσουν να επωφεληθούν από αυτό, και αν παραμένοντας αποστασιοποιημένοι απλά ενθαρρύνετε άδικη επιθετικότητα, τότε υιοθετήστε μια πιο δυναμική στάση. Αυτή όμως πρέπει να συνοδεύεται από συμπόνια, και αν χρειαστεί να εκφράσετε τις απόψεις σας και να λάβετε ισχυρά αντίμετρα, κάντε το, αλλά χωρίς οργή ή κακή πρόθεση.\nΠρέπει να έχετε κατανοήσει ότι παρά το ότι οι αντίπαλοι σας φαίνεται να σας βλάπτουν, τελικά η καταστροφική τους δραστηριότητα θα βλάψει μόνο αυτούς τους ίδιους. Για να ελέγξετε πάντως την ενδεχόμενη εγωιστική σας ροπή για ανταπόδοση, πρέπει να ανακαλέσετε την επιθυμία σας για άσκηση συμπόνιας, και να αναλάβετε την ευθύνη να ενεργήσετε με τέτοιο τρόπο ώστε το άλλο πρόσωπο να μην πονέσει εξαιτίας των συνεπειών των πράξεών του. Έτσι, επειδή τα μέτρα που λαμβάνετε έχουν αποφασιστεί από μέρους σας με ηρεμία, θα είναι περισσότερο αποφασιστικά, περισσότερο ακριβή και πιο σταθερά. Τα αντίποινα που βασίζονται στην τυφλή ενέργεια της οργής, σπάνια βρίσκουν το στόχο τους.\nΠρέπει να επαναλάβω με έμφαση ότι απλά με το να σκέπτεστε ότι η συμπόνια και η λογική και η υπομονή είναι αρετές, δεν αρκούν για να τις αναπτύξετε. Πρέπει να περιμένουμε να εμφανιστούν δυσκολίες και τότε να προσπαθήσουμε να τις αναπτύξουμε. Και ποιος είναι εκείνος που δημιουργεί αυτές τις ευκαιρίες; Όχι βέβαια οι φίλοι μας αλλά οι εχθροί μας. Είναι εκείνοι που μας προκαλούν τα περισσότερα προβλήματα. Επομένως, αν αληθινά επιθυμούμε να μάθουμε, πρέπει να θεωρούμε τους εχθρούς μας ως τους καλύτερους δασκάλους μας! Για κάποιον που εκτιμά την αγάπη και τη συμπόνια, το να ασκηθεί στην ανοχή είναι ουσιαστικό, και για το λόγο αυτό ένας εχθρός είναι αναγκαίος. Έτσι, πρέπει να αισθανόμαστε ευγνωμοσύνη προς τους εχθρούς μας, γιατί είναι εκείνοι που μπορούν καλύτερα να μας βοηθήσουν να αναπτύξουμε ένα γαλήνιο πνεύμα! Πρέπει επίσης να θυμόμαστε ότι τόσο σε προσωπικό επίπεδο, όσο και στην κοινωνική μας ζωή, με μια αλλαγή συνθηκών οι εχθροί γίνονται φίλοι.\nΈτσι, η οργή και το μίσος είναι πάντα βλαβερά και αν δεν ασκήσουμε το πνεύμα μας και δεν εργαστούμε για να περιορίσουμε την αρνητική τους δύναμη, θα εξακολουθούν να μας δια- ταράσσουν και να διακόπτουν τις προσπάθειές μας να αναπτύξουμε ένα ήρεμο πνεύμα. Η οργή και το μίσος είναι οι πραγματικοί μας εχθροί. Είναι οι δυνάμεις εκείνες που περισσότερο από οτιδήποτε άλλο πρέπει να αντιμετωπίσουμε και να υποτάξουμε, και όχι οι πρόσκαιροι «εχθροί» που εν τω μεταξύ εμφανίζονται κάθε τόσο στη ζωή μας.\nΒέβαια, είναι φυσιολογικό και σωστό να θέλουμε να έχουμε φίλους. Συχνά κάνω το ευφυολόγημα ότι, αν πραγματικά θέλετε: να είσαστε εγωιστές, θα πρέπει να γίνετε πολύ αλτρουιστές! Πρέπει δηλαδή να φροντίζετε καλά τους άλλους, να ενδιαφέρεστε για την άνεσή τους, να τους βοηθάτε, να τους υπηρετείτε, να αποκτάτε περισσότερους φίλους και να χαρίζετε περισσότερα χαμόγελα. Ποιο θα είναι το αποτέλεσμα; Απλά, όταν χρειαστείτε και εσείς βοήθεια, θα έχετε ένα σωρό ανθρώπους που θα σας συμπαρασταθούν. Αν απεναντίας, αδιαφορήσετε για τη ευτυχία των άλλων, μακροχρόνια θα είσαστε εσείς ο χαμένος. Είναι δυνατόν η φιλία να αναπτυχθεί μέσα από έριδες και διαπληκτισμούς, από την οργή, τη ζήλεια και το σκληρό ανταγωνισμό; Δεν το νομίζω. Μόνο η στοργή μάς φέρνει αληθινούς φίλους.\nΣτη σύγχρονη υλιστική κοινωνία, αν έχετε χρήματα και δύναμη, φαίνεται ότι έχετε πολλούς φίλους. Αλλά αυτοί δεν είναι δικοί σας φίλοι. Είναι φίλοι των χρημάτων σας και της δύναμής σας. Όταν χάσετε την περιουσία και την επιρροή σας, θα δείτε ότι είναι πολύ δύσκολο να εντοπίσετε και να βρείτε πια αυτούς τους ανθρώπους.\nΤο πρόβλημα είναι ότι όταν τα πράγματα στο κόσμο πάνε καλά για μας, αποκτούμε τη βεβαιότητα ότι μπορούμε να τα βγάλουμε πέρα από μόνοι μας και νομίζουμε ότι δεν έχουμε ανάγκη από φίλους. Αλλά αμέσως μόλις η θέση μας και η υγεία μας αλλάξουν, συνειδητοποιούμε πόσο λαθεμένη ήταν αυτή μας η στάση. Αυτή είναι η στιγμή που μαθαίνουμε ποιος ακριβώς μπορεί να μας βοηθήσει και ποιος μας είναι εντελώς άχρηστος. Έτσι, για να είμαστε προετοιμασμένοι γι' αυτή τη στιγμή, για να κάνουμε αληθινούς φίλους που θα μας συμπαρασταθούν όταν τους έχουμε ανάγκη, πρέπει να καλλιεργούμε τον αλτρουισμό!\nΑν και μερικοί άνθρωποι γελάνε όταν το λέω αυτό, εγώ ο ίδιος έχω πάντα ανάγκη από περισσότερους φίλους. Αγαπάω τα χαμόγελα. Εξαιτίας αυτού, έχω το πρόβλημα τού να γνωρίζω πώς να κάνω περισσότερους φίλους και πώς να εισπράττω περισσότερα χαμόγελα - ιδιαίτερα, αληθινά χαμόγελα. Γιατί υπάρχουν πολλά είδη χαμόγελου. Τα σαρκαστικά, τα ψεύτικα, τα διπλωματικά χαμόγελα.\nΠολλά χαμόγελα δεν προξενούν αισθήματα ικανοποίησης και καμιά φορά μπορεί να προκαλέσουν υποψία ή φόβο. Αλλά ένα αληθινό χαμόγελο μας δίνει πραγματικά ένα αίσθημα φρεσκάδας, και είναι, πιστεύω, ένα μοναδικό προνόμιο που έχουν τα ανθρώπινα όντα. Αν αυτό είναι το είδος των χαμόγελων που θέλουμε, τότε πρέπει εμείς οι ίδιοι να δημιουργούμε τις αιτίες ώστε να εμφανίζονται μπροστά μας.\nΗ Συμπόνια και ο Κόσμος\nΣυμπερασματικά, θέλω σύντομα να αναπτύξω τις σκέψεις μου πέρα από το θέμα αυτού του μικρού κειμένου και να κάνω ένα ευρύτερο σχόλιο: Η ατομική ευτυχία μπορεί να συμβάλει με ένα βαθύ και αποτελεσματικό τρόπο στη συνολική βελτίωση ολόκληρης της ανθρώπινης κοινότητας.\nΕπειδή όλοι μοιραζόμαστε μια παρόμοια ανάγκη για αγάπη, είναι δυνατόν να αισθανθούμε ότι ο κάθε ένας που συναντάμε και σε οποιαδήποτε συνθήκη, είναι πραγματικά αδελφός μας ή αδελφή μας. Ανεξάρτητα από το πόσο νέο μάς φαίνεται ένα πρόσωπο ή πόσο διαφορετικό είναι το ντύσιμο ή η συμπεριφορά του, δεν υπάρχει ουσιαστική διαφορά ανάμεσα σε μας και τους άλλους ανθρώπους. Είναι ανόητο να βγάζουμε συμπεράσματα από τις εξωτερικές μας διαφορές, επειδή η αληθινή μας (ρύση είναι ακριβώς η ίδια.\nΤελικά, η ανθρωπότητα είναι μία και αυτός ο μικρός πλανήτης» είναι το μοναδικό μας σπίτι. Αν πρέπει να προστατεύσουμε αυτό το σπίτι μας, ο καθένας από μας πρέπει να νιώσει με όλο του το είναι την ανάγκη ενός παγκόσμιου αλτρουισμού\nΜε αυτή η αίσθηση μπορεί να εξαφανίσει τα εγωιστικά κίνητρα που οδηγούν τους ανθρώπους στην απάτη και στην εκμετάλλευση του ενός από τον άλλο. Αν έχετε μια ειλικρινή και ανοιχτή καρδιά, είναι φυσικό να αισθάνεστε αυτοπεποίθηση και ότι αξίζετε, και δεν υπάρχει κανένας λόγος να φοβάστε τους άλλους.\nΠιστεύω ότι σε κάθε επίπεδο της κοινωνίας -οικογενειακό, τοπικό, εθνικό και διεθνές- το κλειδί για έναν ευτυχέστερο και περισσότερο επιτυχημένο κόσμο είναι η ανάπτυξη της συμπόνιας. Δεν χρειάζεται να γίνουμε θρησκευόμενοι, ούτε χρειάζετε να πιστεύουμε σε κάποια ιδεολογία. Αυτό που χρειάζεται, είναι ο καθένας μας να αναπτύξει τις καλές ανθρώπινες ποιότητές μας.\nΠροσπαθώ να συμπεριφέρομαι σε κάθε έναν που συναντώ σαν να είναι ένας παλιός μου φίλος. Αυτό μου δίνει ένα αληθινό αίσθημα ευτυχίας. Είναι η άσκηση της συμπόνιας.\nως εδώ ο Δαλάι Λάμα...\nΤο να αναπτύξουμε την Συμπόνια φωτίζει το πνεύμα μας. Ο Άγιος Βούδας παρακινημένος περίπου 2500 χρόνια πριν από την Συμπόνια, θέλησε να βρει ένα μονοπατιού οδηγεί πέρα από την δυστυχία και τον πόνο. Εγκατέλειψε την πριγκιπική του ζωή ως Σιντάρτα Γκωτάμα και αναζήτησε την πνευματική απολύτρωση ασκούμενος πολλά χρόνια, φτάνοντας ακόμα και στις ακραίες συνθήκες της εξαθλίωσης και της πείνας.\nΑφού ασκήθηκε πολλά χρόνια περνώντας απο ακρότητες, βρήκε στην τελική τον Μέσο Δρόμο, και μετά δίδαξε τις Τέσσερις Επιφανείς Αλήθειες και το Οκταπλό Μονοπάτι μεταξύ πολλών άλλων διδασκαλιών, τα οποία σημεία είναι το θεμέλιο του Δρόμου προς την Φώτιση, την Απελευθέρωση δηλαδή. Τις κατανοήσεις του και τα μόνιμα αποτελέσματα της Απελευθέρωσης τα πέτυχε όμως με τον Διαλογισμό. Ο ίδιος είπε:\nΗ Σοφία είναι το αποτέλεσμα του Ευγενούς Οκταπλούς Μονοπατιού. Εμείς εάν θέλουμε να αναπτύξουμε την Συμπόνια, πρέπει να συλλογιστούμε πάνω στις τέσσερις επιφανείς αλήθειες, οι οποίες είναι:\n1. Η Αλήθεια της Δυστυχίας (δηλ. η δυστυχία υπάρχει)\n2. Η Αλήθεια της Αιτίας της Δυστυχίας (η Αιτίας της Δυστυχίας υπάρχει)\n3. Η Αλήθεια της Εξάλειψης της Δυστυχίας\n4. Η Αλήθεια του Μονοπατιού που οδηγεί στην Εξάλειψη της Δυστυχίας\nΟ Βούδας επαναστάτησε ενάντια στην Δυστυχία και έτσι κατάφερε να βγει απο τον Τροχό της Σαμσάρα, δηλαδή του κύκλου των επαναγεννήσεων. Αυτό που χρειάζεται απο τον καθένα μας, είναι να επαναστατήσει στην Συνείδησή του, να κάνει δηλαδή την Επανάσταση της Συνείδησης. Αλλά δεδομένου ότι οι άνθρωποι είμαστε τόσο εγωϊστές, πως θα αναπτύξουμε την Συμπόνια, πως θα ξεβολευτούμε από τις αναπαυτικές μας θέσεις.\nΑυτό που χρειάζεται είναι πραγματική Επανάσταση της Συνείδησης. Μόνο έτσι μπορεί ν' αλλάξει ο άνθρωπος και να περάσει από το Εγώ στο Εσύ, από το Εσύ στο Αυτός. Και Αυτός είναι Αυτό το κομμάτι της Αλήθειας μέσα μας, η Πραγματική μας Φύση. Η πραγματική μας φύση είναι η φύση και του δίπλα μας. Δεν μπορούμε να περιμένουμε να περάσουμε απο το εγώ στο εμείς έτσι απλά χωρίς να κάνουμε μια Εσωτερική Εργασία, γιατί μετά απλώς θα είμαστε πολλά εγώ μαζί. Ο καθένας με τα εγώ του και όλοι μαζί. Δεν πάει έτσι όμως. Οι αληθινές Επαναστάσεις γινόντουσαν πάντα απο ανθρώπους με αυταπάρνηση, με έντονη άισθηση του Καθήκοντος, με Ηθική.\nΟι Ηθικές μας καταπτώσεις στην Σύγχρονη Κοινωνία μας έχουν οδηγήσει στην ψευδεπίγραφη επιφανειακή και διανοητική Γνώση που η ψυχή μας εγκλωβίζεται ηδονικά. Ακόμα και η γνώση έχει δυτικοποιηθεί, και μιλάμε και για μια γνώση αρχαίας προέλευσης που μέσα της περικλείνει την προαιώνια και αντικειμενική σοφία της Απελευθέρωσης. Εάν δεν αποζητούμε με πάθος την Απελευθέρωση, εάν δεν σκοτώνουμε τα εγώ μας, τις μικρότητές μας κάθε στιγμή, εάν δεν αναπτύζουμε την Συμπόνια δεν Επαναστατούμε, δεν προσφέρουμε τίποτα στην Ανθρωπότητα, συνεχίζουμε με το ίδιο τροπάριο και ίσως απλώς κάνουμε την Γνώση μια μόδα που την φοράμε για να νιώσουμε καλά ξεφεύγοντας από την αβάσταχτη ελαφρότητα του Είναι μας κάθε Σάββατο βράδυ ή Κυριακή πρωί ανάλογα με τις προτιμήσεις μας.\nΗ Γνώση γίνεται εύκολα μόδα και φοριέται, και δεν είναι δύσκολο οι Εσωτεριστές να μετατρέπονται σε κυρίες των σαλονιών που θα συζητούνε τις τελευταίες τάσεις στον χώρο της Αφύπνισης.\nΑλλά η Αληθινή Γνώση βρίσκεται στην προαιώνια Σοφία και στα Μυστήρια, πολλά εκ των οποίων πλέον, σαν απόδειξη των Εσχάτων των Καιρών, έχουν βγει στην επιφάνεια και έχουν αποκαλυφθεί.\nΗ Αληθινή Γνώση είναι η Γνώση του Εαυτού, και μόνο αυτή έχει τα κλειδιά για την Υπερβατική Εμπειρία. Αλλά χρειάζεται Εργασία, Εργασία, Εργασία.\nΑντιγράφω ένα ενδιαφέρον κομμάτι που βρήκα στο διαδίκτυο που εξηγεί με απλά λόγια κάποιες πολύ σημαντικές πρακτικές που δουλεύουν στον Βουδισμό (Παραμίτας, Τελειοποιήσεις):\nΜάϊτρι ή αγάπη\nΗ σανσκριτική λέξη μάϊτρι συνδέεται ετυμολογικά με τη λέξη μίτρα, που σημαίνει φίλος. Σύμφωνα με τα βουδδιστικά κείμενα μάϊτρι είναι η αγάπη που νιώθει κανείς για κάποιον που είναι πολύ κοντινός και αγαπητός, πολύ οικείος, για ένα φίλο, αλλά επεκτείνεται με σκοπό να συμπεριλάβει τους πάντες. Οι αγγλικές λέξεις "φίλος" και "φιλία" αυτές τις μέρες δε σημαίνουν και πολλά πράγματα, και η φιλία θεωρείται ως ένα ήπιο συναίσθημα. Αλλά τα πράγματα είναι διαφορετικά στην Ανατολή όπου η μάϊτρι ή φιλία θεωρείται ένα πολύ δυνατό και θετικό συναίσθημα και συνήθως ορίζεται ως έντονη επιθυμία για το καλό και την ευτυχία του άλλου ατόμου, όχι μόνο στο υλικό επίπεδο, αλλά και στο πνευματικό. Οι βουδδιστικές διδασκαλίες μάς ενθαρρύνουν συνέχεια να καλλιεργήσουμε τέτοια συναισθήματα για τους κοντινότερους φίλους μας και σταδιακά να συμπεριλάβουμε τους πάντες. Αυτή η διάθεση συνοψίζεται στη φράση "Sabbe satta sukhi hontu" (παλί) ή "Είθε όλα τα όντα να είναι ευτυχισμένα!" που εκφράζει επακριβώς την εγκάρδια επιθυμία όλων των βουδδιστών. Αλλά αν τρέφουμε αυτή την εγκάρδια επιθυμία -όχι απλά την ιδέα του συναισθήματος αλλά το καθεαυτό συναίσθημα- τότε διαθέτουμε μάϊτρι.\nΣτο βουδδισμό η ανάπτυξη της μάϊτρι δεν αφήνεται στην τύχη. Μερικοί πιστεύουν ότι ή νιώθει κανείς αγάπη για τους άλλους ή δε νιώθει και το ότι αν δεν νοιώθει τότε τόσο το χειρότερο γιατί δεν μπορεί να κάνει τίποτα για να τ' αλλάξει. Στο βουδδισμό υπάρχουν συγκεκριμένες πρακτικές, συγκεκριμένες ασκήσεις, για την καλλιέργεια της μάϊτρι ή της αγάπης - αυτό που ονομάζουμε μάϊτρι-μπάβανα (παλί: μέττα μπάβανα). Αυτές οι πρακτικές όμως κάθε άλλο παρά εύκολες είναι. Δε θα είναι εύκολο ν' αναπτύξουμε την αγάπη, αλλά αν επιμείνουμε και επιτύχουμε τότε η εμπειρία θα μας επιβραβεύσει για τις προσπάθειές μας.\nΚαρούνα ή συμπόνια\nΕίναι φυσικό η συμπόνια να συνδέεται στενά με την αγάπη. Η αγάπη μεταμορφώνεται σε συμπόνια όταν βρεθεί αντιμέτωπη με τη δυστυχία ενός ατόμου που αγαπάμε. Αν αγαπάμε κάποιον και τον δούμε να υποφέρει, αυτόματα η αγάπη μας θα μεταμορφωθεί σ' ένα έντονο συναίσθημα συμπόνιας. Σύμφωνα με το βουδδισμό η καρούνα ή συμπόνια είναι το πιο πνευματικό απ' όλα τα συναισθήματα, και είναι επίσης το κατ' εξοχήν συναίσθημα που χαρακτηρίζει τους Βούδδες και τους Μποντισάττβες. Ωστόσο, ορισμένοι Μποντισάττβες ενσαρκώνουν τη συμπόνια περισσότερο από τους άλλους: για παράδειγμα ο Αβαλοκιτεσβάρα, "ο Προσβλέπων Κύριος (που κοιτάει με συμπόνια)", είναι ανάμεσα στους Μποντισάττβες η βασική "ενσάρκωση" ή το αρχέτυπο της συμπόνιας. Υπάρχουν διάφορες απεικονίσεις του Αβαλοκιτεσβάρα. Μία από τις πιο ενδιαφέρουσες είναι αυτή που έχει έντεκα κεφάλια και χίλια χέρια, που αν και μπορεί να μας φανεί περίεργη, είναι ιδιαίτερα εκφραστική. Τα έντεκα κεφάλια συμβολίζουν το γεγονός ότι η συμπόνια ατενίζει προς τα έντεκα σημεία του ορίζοντα -δηλαδή σε όλες τις δυνατές κατευθύνσεις- ενώ τα χίλια χέρια συμβολίζουν την ατέρμονη συμπονετική δραστηριότητα.\nΥπάρχει μια ενδιαφέρουσα ιστορία σχετικά με τη γέννηση της συγκεκριμένης εικόνας, μία ιστορία που δεν ανήκει απλά στη "μυθολογία", αλλά βασίζεται πάνω στα γεγονότα της πνευματικής ψυχολογίας. Μια φορά κι ένα καιρό, λέγεται ότι ο Αβαλοκιτεσβάρα συλλογιζόταν τα βάσανα των έμβιων όντων. Καθώς κοίταξε έξω στον κόσμο, είδε τους ανθρώπους να υποφέρουν με τόσους πολλούς τρόπους: μερικοί πέθαιναν πρόωρα λόγω φωτιάς, ναυαγίου, ή εκτέλεσης, άλλοι υπέφεραν τις οδύνες του πένθους, της απώλειας, της αρρώστιας, της πείνας και της δίψας. Τότε, μέσα στην καρδιά του γεννήθηκε ένα τόσο αφόρητο και φοβερό αίσθημα συμπόνιας, που έκανε το κεφάλι του να σπάσει σε έντεκα κομμάτια. Αυτά έγιναν τα έντεκα κεφάλια που θα κοιτούσαν στα έντεκα σημεία του ορίζοντα και χίλια χέρια εμφανίστηκαν για να βοηθήσουν όλους αυτούς που υπέφεραν. Έτσι, αυτή η πολύ όμορφη ιδέα του Αβαλοκιτεσβάρα με τα έντεκα κεφάλια και τα χίλια χέρια, αποτελεί μία απόπειρα έκφρασης της ουσίας της συμπόνιας, δείχνοντας πώς αισθάνεται μία συμπονετική καρδιά για τα βάσανα και τη δυστυχία του κόσμου.\nΆλλη μία εικόνα Μποντισάττβα που ενσαρκώνει τη συμπόνια, αυτή τη φορά με θηλυκή μορφή, είναι η Τάρα, της οποίας το όνομα σημαίνει "λυτρωτής" ή "αστέρι". Υπάρχει μια πολύ όμορφη ιστορία που περιγράφει πώς γεννήθηκε η Τάρα μέσα από τα δάκρυα του Αβαλοκιτεσβάρα καθώς αυτός θρηνούσε για τα βάσανα και τις κακουχίες του κόσμου.\nΜπορεί να δούμε αυτούς τους μύθους σαν απλές ιστοριούλες και οι πιο διανοούμενοι μπορεί ακόμα να γελάσουν μ' αυτές. Αλλά δεν είναι απλές ιστορίες - δεν είναι καν ερμηνευτικές ιστορίες. Διέπονται από μία βαθιά, αληθινή, συμβολική, ακόμα και αρχετυπική σημασία, και αντιπροσωπεύουν την ενσάρκωση της φύσης της συμπόνιας σε μία συγκεκριμένη μορφή.\nΣτη βουδδιστική Σχολή της Μαχαγιάνας, δηλαδή στις διδασκαλίες της "Μεγάλης Οδού", η συμπόνια θεωρείται το πιο σημαντικό συναίσθημα. Όντως, σε μία από τις Σούτρες τις Μαχαγιάνας, ο Βούδδας παρουσιάζεται να υποστηρίζει ότι ο Μποντισάττβας -αυτός δηλαδή που φιλοδοξεί να γίνει Βούδδας- δε χρειάζεται να διδαχτεί πολλά πράγματα. Αν διδαχτεί μόνο τη συμπόνια και την ενσωματώσει αυτό θα είναι υπεραρκετό. Δε χρειάζεται να γνωρίζει για την αλληλοεξαρτώμενη καταγωγή, τη Μαντυαμίκα, τη Γιογκατσάρα ή το Αμπιντάρμα - ούτε καν για το Οκταπλό Μονοπάτι. Αν ο μποντισάττβας είναι εξοικειωμένος μόνο με τη συμπόνια, αν η καρδιά του είναι γεμάτη μόνο από συμπόνια, τότε αυτό αρκεί. Σε άλλα κείμενα ο Βούδδας λέει ότι αν κανείς έχει μόνο συμπόνια για τα βάσανα των άλλων έμβιων όντων τότε, με τον καιρό, όλες οι άλλες οι πνευματικές αρετές, όλα τα υπόλοιπα πνευματικά επιτεύγματα, ακόμα και η ίδια η Φώτιση, θ' ακολουθήσουν.\nΜια πολύ συγκινητική ιστορία από την Ιαπωνία δείχνει τη σημασία της συμπόνιας. Κάποτε ζούσε ένας πολύ σπάταλος νεαρός. Αφού ξόδεψε μέχρι και την τελευταία του δεκάρα γλεντοκοπώντας, έφτασε στο σημείο να μην έχει μείνει τίποτα που να μην τον αηδιάζει, συμπεριλαμβανομένου και του εαυτού του. Τότε, αποφάσισε ότι δεν του έμενε τίποτε άλλο να κάνει παρά να πάει σ' ένα Ζεν μοναστήρι και να γίνει μοναχός. Αυτή ήταν η τελευταία του ελπίδα. Δεν ήθελε στ' αλήθεια να γίνει μοναχός, απλά δεν του είχε απομείνει τίποτε άλλο. Έτσι πήγε στο μοναστήρι και υποθέτω πως έμεινε γονατιστός για τρεις μέρες έξω στο χιόνι, όπως έχει το εθιμοτυπικό για τους επίδοξους μοναχούς. Τελικά ο ηγούμενος, ένας γεροπαράξενος, συμφώνησε να τον δει. Άκουσε προσεχτικά ό,τι είχε να του πει ο νεαρός, δίχως ο ίδιος να λέει πολλά, και αφού τελείωσε, του έθεσε το εξής ερώτημα: "Χμ, λοιπόν... είσαι καλός σε κάτι, οτιδήποτε;". Ο νεαρός συλλογίστηκε για λίγο και του αποκρίθηκε, "Ναι, κάτι ξέρω από σκάκι". Τότε ο ηγούμενος φώναξε τον ακόλουθό του και του ζήτησε να καλέσει ένα συγκεκριμένο μοναχό.\nΟ μοναχός έφτασε. Ήταν γέρος και είχε περάσει πολλά χρόνια στο μοναστήρι. Μετά ο ηγούμενος είπε στον ακόλουθό του, "Φέρε μου το σπαθί μου". Ο ακόλουθος έφερε το σπαθί και το απόθεσε δίπλα στον ηγούμενο. Τότε ο ηγούμενος απευθύνθηκε στο γέρο μοναχό και στο νεαρό, "Τώρα θα παίξετε μια παρτίδα σκάκι. Όποιος χάσει θα του κόψω το κεφάλι μ' αυτό το σπαθί!". Τον κοίταξαν καλά και κατάλαβαν ότι το εννοούσε. Έτσι ο νεαρός έκανε την πρώτη κίνηση. Ο γέρος, που δεν ήταν και κακός παίχτης, έκανε τη δική του. Ο νεαρός έκανε την επόμενη κίνηση. Ο γέρος ανταπέδωσε. Μετά από λίγο ο νεαρός άρχισε να λούζεται στον ιδρώτα. Έτσι αποφάσισε να συγκεντρωθεί όσο μπορούσε, τα έδωσε όλα στο παιχνίδι και κατάφερε να αντεπιτεθεί επιτυχώς στις απειλητικές κινήσεις του μοναχού. Τότε ανάσανε με ανακούφιση, "Α, το παιχνίδι δεν πάει και πολύ άσχημα!". Αλλά ακριβώς εκείνη τη στιγμή, όταν ήταν σίγουρος ότι θα νικήσει, σήκωσε το κεφάλι του και πρόσεξε το πρόσωπο του γέρου μοναχού. Όπως είπα, ήταν γέρος και είχε περάσει πολλά χρόνια στο μοναστήρι - ίσως είκοσι, ίσως τριάντα ή ακόμη και σαράντα. Είχε υποφέρει πολύ στη ζωή του και είχε ζήσει με μεγάλη αυταπάρνηση και λιτότητα. Είχε ασκηθεί πολύ στο διαλογισμό. Το πρόσωπο του ήταν αδύνατο, φαγωμένο και ασκητικό.\nΟ νεαρός ξαφνικά σκέφτηκε, "Υπήρξα τέτοιος χαραμοφάης! Δεν βοήθησα κανέναν στη ζωή μου. Και αυτός ο μοναχός που έζησε μια τόσο άγια ζωή τώρα θα πρέπει να πεθάνει". Έτσι τον συνεπήρε ένα κύμα συμπόνιας. Ένιωσε φοβερή λύπη για το γέρο μοναχό, που καθόταν εκεί αδιαμαρτύρητα και συνέχιζε να παίζει, σύμφωνα με τις διαταγές του ηγουμένου, και όπου να 'ναι θα έχανε και θα έπρεπε να πεθάνει. Μια φοβερή συμπόνια πλημμύρισε την καρδιά του και σκέφτηκε, "Δεν μπορώ να το επιτρέψω αυτό". Έτσι έκανε επίτηδες μια λάθος κίνηση. Ο μοναχός έκανε τη δική του. Μετά, ο νεαρός έκανε επίτηδες άλλη μία λάθος κίνηση και ήταν εμφανές ότι έχανε και ότι θα του ήταν αδύνατο να ξαναπάρει τα ηνία του παιχνιδιού. Τότε, ξαφνικά, ο ηγούμενος χάλασε την σκακιέρα και είπε: "Κανείς δεν κέρδισε και κανείς δεν έχασε". Μετά απευθύνθηκε στο νεαρό λέγοντάς του: "Έμαθες δύο πράγματα σήμερα: την αυτοσυγκέντρωση και τη συμπόνια. Και αφού έμαθες τη συμπόνια - αυτό μου αρκεί!".\nΌπως και οι Σούτρες της Μαχαγιάνας, το δίδαγμα της ιστορίας είναι ότι η συμπόνια είναι απαραίτητη. Ενώ ο νεαρός είχε ζήσει μια τόσο άσωτη και αμαρτωλή ζωή μπορούσε ακόμα να νιώθει συμπόνια. Αυτό σήμαινε ότι υπήρχε ακόμα ελπίδα γι' αυτόν. Ήταν πρόθυμος να θυσιάσει τη δικιά του ζωή για χάρη του μοναχού, πράγμα που σημαίνει ότι κρυβόταν μια πολύ μεγάλη συμπόνια στο βάθος της καρδιάς αυτού του κατά τα φαινόμενα ανάξιου νεαρού. Ο ηγούμενος κατάφερε να διακρίνει αυτήν τη δυνατότητα και σκέφτηκε: "Εδώ έχουμε έναν εκκολαπτόμενο Μποντισάττβα", και έπραξε αναλόγως.\nΜουντίτα ή Ενσυναισθητική Χαρά\nΜουντίτα ή Ενσυναισθητική Χαρά, είναι η ευτυχία που νιώθουμε για την ευτυχία των άλλων. Αν δούμε κάποιον άλλο να είναι ευτυχισμένος πρέπει και εμείς να νιώθουμε ευτυχισμένοι, αλλά δυστυχώς τα πράγματα δε συμβαίνουν πάντα έτσι. Ένας κυνικός κάποτε είπε ότι νοιώθουμε μία κρυφή ικανοποίηση για τις ατυχίες των φίλων μας. Δυστυχώς, αυτό είναι συχνά αληθές. Την επόμενη φορά που κάποιος σας λέει για κάτι στραβό που του έτυχε, προσέξτε την αντίδρασή σας. Θα προσέξετε, αν και μόνο για μία στιγμή, ένα ανασκίρτημα ικανοποίησης - μετά από αυτό βέβαια η επιβαλλόμενη αντίδραση θα συγκαλύψει την αρχική, την αληθινή αντίδραση. Αυτή η κρυφή χαρά για τις ατυχίες των άλλων μπορεί να εξαλειφθεί με τη βοήθεια της επίγνωσης καθώς και με μία συνειδητή προσπάθεια να μοιραστεί κανείς την ευτυχία των άλλων.\nΜπορούμε να πούμε ότι χαρά είναι ένα κατ' εξοχήν βουδδιστικό συναίσθημα. Αν δεν είσαι χαρούμενος και ευτυχισμένος, τουλάχιστον ορισμένες φορές, τότε δεν μπορείς να αυτοαποκαλείσαι βουδδιστής. Στην Ανατολή -αν και μπορεί αυτό να σας φανεί περίεργο- η θρησκεία δεν έχει τίποτα να κάνει με τη ζοφερότητα. Στην Αγγλία, τουλάχιστον στο παρελθόν, υπήρχε μια τάση να ταυτίζει κανείς τη θρησκεία με τη ζοφερότητα. Ο κόσμος νόμιζε ότι όσο πιο σοβαρός, πιο βαρύς και κατηφής φαινόσουν τόσο πιο θρήσκος ήσουνα. Αν ήσουν γεμάτος χαρά και ζωή, ειδικά τις Κυριακές, ήταν ξεκάθαρο ότι ήσουν άθεος, ασεβής και βέβηλος. Αυτό μπορεί να ακούγεται σαν υπερβολή, αλλά μου είπαν ότι τον παλιό καιρό στη Σκωτία υπήρχε ένας νόμος σύμφωνα με τον οποίο θα μπορούσαν να σου κάνουν μήνυση αν γελούσες την Κυριακή!\nΔυστυχώς, ακόμα και ο βουδδισμός έχει επηρεαστεί από τέτοιες τάσεις στη Βρετανία, ιδίως στο παρελθόν. Θυμάμαι την πρώτη φορά που παρευρέθηκα σ' έναν εορτασμό του Βέσακ, στο Λονδίνο, είχα σοκαριστεί. Ο κόσμος φαινόταν σαν να είχε έρθει σε κηδεία - πιθανότατα των γονιών του! Όταν κατά τη διάρκεια της ομιλίας μου έκανα κάποια αστεία μερικά άτομα από το κοινό φάνηκαν να ξαφνιάζονται. Μερικοί αποπειράθηκαν να χαμογελάσουν, ακόμα και να γελάσουν, αλλά ήταν ξεκάθαρο ότι δεν ήταν συνηθισμένοι σ' αυτού του είδους τη συμπεριφορά. Κατά τη διάρκεια της ομιλίας μου έφτασα στο σημείο να πω, "αυτό είναι πολύ περίεργο! Γιόρτασα το Βέσακ σε όλο το βουδδιστικό κόσμο, από την Κεϋλάνη, τη Σιγκαπούρη, την Καλιμπόνγκ μέχρι τη Βομβάη, με Θιβετιανούς, Σικιμαίους, Σριλανκανούς, Μπουρμέζους, Κινέζους, Γιαπωνέζους και Ταϋλανδούς και πάντα ήταν χαρούμενοι αυτή τη μέρα. Αλλά εδώ φαίνονται όλοι τόσο θλιμμένοι λες και δε χαίρονται που ο Βούδδας έφτασε στη Φώτιση!" Αυτό συνέβη το 1965, και τα πράγματα σίγουρα άλλαξαν προς το καλύτερο από τότε. Τουλάχιστον οι βουδδιστές δε συνεχίζουν να εορτάζουν το Βέσακ σαν να ήτανε ημέρα μαρτυρίας αλλά σαν ευκαιρία για αγαλλίαση. Πράγματι, το βρετανικό βουδδιστικό κίνημα στο σύνολό του παρουσιάζει σήμερα μια πολύ πιο εύχαρη και ζωηρή εικόνα.\nΟυπέκσα ή αταραξία\nΟυπέκσα σημαίνει ηρεμία ή ακόμα πιο απλά, ησυχία. Συνήθως εκλαμβάνουμε την ησυχία ως κάτι το αρνητικό, ως την απουσία θορύβου ή ενοχλήσεων, όπως στη φράση, "αφήστε με στην ησυχία μου". Τουναντίον, η ησυχία είναι κάτι το πολύ θετικό. Όντως, δεν είναι λιγότερο θετική από την αγάπη, τη συμπόνια ή τη χαρά - μάλλον θετικότερη σύμφωνα με τη βουδδιστική παράδοση. Ουπέκσα δε σημαίνει απλά η απουσία κάτι άλλου, αλλά μία ξεχωριστή διάθεση και κατάσταση. Είναι μια θετική, ζωηρή κατάσταση που βρίσκεται πιο κοντά στην ευδαιμονία απ' ό,τι νομίζουμε. Ησυχία μ' αυτή την έννοια αποτελεί επίσης μία σημαντική πλευρά του Τέλειου Συναισθήματος.\nπηγή: Σανγκαράκσιτα - Όραμα και Μεταμόρφωση (μετ. Σπύρου Δόικα)\nΧρειάζεται να Διαλογιζόμαστε για να Ξυπνάμε.\nΧρειάζεται ν' αναπτύξουμε την Συμπόνια και την Αγάπη, προς όλους διαλογιζόμενοι πάνω σ' αυτά τα Συναισθήματα.\nΓια να αναπτύξουμε αυτά τα Ανώτερα Συναισθήματα της Συμπόνιας πρέπει να περάσουμε μέσα από την Βουδιστική Εκμηδένιση. Δεν μπορούμε να κυνηγάμε μια αρετή όταν δεν έχουμε διαλύσει το αντίστοιχο εγώ το οποίο την υποσκιάζει. Αλλά μέσα από την διαλογιστική πρακτική, την προσπάθεια για να αναπτύξουμε Συμπόνια, θα αντιληφθούμε τα διάφορα εγώ, τα ελαττώματα, τις αρνητικές καταστάσεις του πνεύματος και έτσι θα μπορούμε να μελετήσουμε αυτό που έχουμε μέσα με την πρόθεση ν' αλλάξουμε.\nΘα προσπαθήσουμε να απελευθερώσουμε την Ουσία μας μέσα από τα εγώ, ώστε να βιώσουμε τις Ανώτερες καταστάσεις αυτές του Πνεύματος. Μέσα από αυτή την Γνώση θα αποκτήσουμε δυνατά όπλα για να πολεμήσουμε στην καθημερινότητά μας απέναντι στην βιαιότητα των εγώ, των δικών μας ή των άλλων. Αλλά όχι με το ίδιο νόμισμα, αλλά με αυτό το ν τρόπο της εξισορροπητικής εσωτερικής δύναμης που πηγάζει από μέσα. Έτσι θα ενσαρκώσουμε σιγά σιγά τα κομμάτια του Είναι μας κερδίζοντας την μάχη απέναντι στις φθοροποιές δυνάμεις των εγώ και των λανθασμένων ψυχολογικών καταστάσεων.


Με τα ονόματα των Novak Djokovic και Rafael Nadal να είναι στο προσκήνιο, θα ξεκινήσει την Τετάρτη ο 2ος γύρος του Roland Garros. Δείτε αναλυτικά το πρόγραμμα της ημέρας, το οποίο περιλαμβάνει επίσης τα ονόματα των Dominic Thiem, Garbine Muguruza, Milos Raonic, David Goffin και Venus Williams.\nΗ δράση στα γήπεδα του Roland Garros θα αρχίσει στις 12:00 το μεσημέρι και οι αναμετρήσεις θα μεταδοθούν από τις συχνότητες του Eurosport.\nΣτο Philippe Chatrier, την αυλαία της 4ης ημέρας θα ανοίξουν οι Venus Williams και Kurumi Nara, σε μια ενδιαφέρουσα αναμέτρηση, στην οποία η Αμερικανίδα αναμένεται να έχει τον πρώτο λόγο. Θα ακολουθήσει το παιχνίδι της περσινής πρωταθλήτριας, Garbine Muguruza, απέναντι στην Anett Kontaveit, που θυμίζουμε πως είχε κερδίσει την Ισπανίδα πριν λίγες εβδομάδες στην Στουτγκάρδη, σε χωμάτινη επιφάνεια.\nΠερίπου στις 16:00 το απόγευμα, στο κεντρικό court του Roland Garros θα μπει ο πολυνίκης του ιστορικού τουρνουά, Rafael Nadal, ο οποίος θα αντιμετωπίσει τον Robin Haase για τον 2ο γύρο. Στον τελευταίο αγώνα του γηπέδου, ο Lucas Pouille θα παίξει με τον Thomaz Bellucci.\nΣτο Suzanne Lenglen, θα αγωνιστούν οι Dominic Thiem και Novak Djokovic, δυο από τα φαβορί σε αυτή την πλευρά του ταμπλό. Ο Thiem θα αντιμετωπίσει στις 12:00 τον Simone Bolelli, ενώ ο Djokovic θα παίξει με τον Πορτογάλο Joao Sousa, στον αμέσως επόμενο αγώνα.\nΙδιαίτερο ενδιαφέρον παρουσιάζει η αναμέτρηση της Kristina Mladenovic με τη Sara Errani, ενώ στο Suzanne Lenglen το πρόγραμμα θα κλείσει με άλλον έναν αγώνα για το γυναικείο ταμπλό, στον οποίο η Dominika Cibulkova θα συναντήσει την Ons Jabeur.\nΣτο Court 1 θα αγωνιστούν οι Grigor Dimitrov, Milos Raonic, Petra Kvitova και Svetlana Kuznetsova, ενώ στο Court 2 θα παίξουν οι David Goffin και Caroline Wozniacki.\n1) Venus Williams (10) v. Kurumi Nara\n2) Garbine Muguruza (4) v. Anett Kontaveit\n3) Rafael Nadal (4) v. Robin Haase\n4) Lucas Pouille (16) v. Thomaz Bellucci\n1) Dominic Thiem (6) v. Simone Bolelli\n2) Novak Djokovic (2) v. Joao Sousa\n3) Kristina Mladenovic (13) v. Sara Errani\n4) Dominika Cibulkova (6) v. Ons Jabeur\n1) Petra Kvitova (15) v. Bethanie Mattek-Sands\n2) Grigor Dimitrov (11) v. Tommy Robredo\n3) Milos Raonic (5) v. Rogerio Dutra Silva\n4) Svetlana Kuznetsova (8) v. Oceane Dodin\n1) David Goffin (10) v. Sergiy Stakhovsky\n2) Kiki Bertens (18) v. Catherine Bellis\n3) Caroline Wozniacki (11) v. Francoise Abanda\n4) Albert Ramos-Vinolas (19) v. Benjamin Bonzi\n1) Samantha Stosur (23) v. Kirsten Flipkens\n2) Ivo Karlovic (23) v. Horacio Zeballos\n3) Kyrgios/Thompson v. Herbert/Mahut (2)\n4) Jiri Vesely v. Aljaz Bedene\n1) Borna Coric v. Steve Johnson (25)\n2) Richel Hogenkamp v. Elise Mertens\n3) Pablo Carreno Busta (20) v. Taro Daniel\n13:00 Diego Schwartzman v. Stefano Napolitano\n1) Yulia Putintseva (27) v. Johanna Larsson\n2) Nikoloz Basilashvili v. Viktor Troicki\n3) Timea Bacsinszky v. Madison Brengle\n4) Mikhail Kukushkin v. Roberto Bautista Agut (17)\n1) Ekaterina Makarova v. Lesia Tsurenko\n2) Cagla Buyukakcay v. Shelby Rogers\nCourt 17 (12:00):\n1) Jelena Ostapenko v. Monica Puig\n2) Bourgue/Mathieu v. Bopanna/Cuevas (9)\n3) Marco Trungelliti v. Guillermo Garcia-Lopez\n4) Aliaksandra Sasnovich v. Shuai Zhang (32)\ntennis (1) Roland Garros (1)


Για κάθε ιδιοκτήτη καταστήματος, γνωρίζουν ότι οι πελάτες σας είναι το κλειδί για μια επιτυχημένη επιχείρηση. 90% των πελατών μας Magento πάντα να ζητήσετε επιπλέον χαρακτηριστικά του πελάτη εντός των εντύπων εγγραφής, δηλαδή την καταγραφή ταμείο και την περιοχή του λογαριασμού του πελάτη.\nΕδώ στο Green Acorn, έχουμε αναπτύξει ένα εύκολο στη χρήση Magento Πελατών Χαρακτηριστικά επέκτασης. Αυτό θα σας επιτρέψει να συγκεντρωθούν όσο το δυνατόν περισσότερες πληροφορίες από τους πελάτες σας. Για παράδειγμα, όταν κάνατε εδώ για μας;\nΗ μονάδα σας επιτρέπει να προσθέσετε τις προσαρμοσμένες ιδιότητες και να διαχειρίζονται μέσα σε ένα δίκτυο μέσω Magento διαχειριστή. Μπορείτε επίσης να φιλτράρετε και να ταξινομήσετε από το όνομα του χαρακτηριστικού, το είδος και τον κωδικό.\nΔιαχειριστείτε χαρακτηριστικά του πελάτη μέσω του διαχειριστή Magento.\nΔημιουργήστε απεριόριστο ποσό των χαρακτηριστικών των πελατών μέσω του διαχειριστή.\nΕνημέρωση και διαγράψτε τα χαρακτηριστικά των πελατών\nΕπιλέξτε ανάμεσα σε διαφορετικά χαρακτηριστικά των τύπων, δηλαδή Αναπτυσσόμενο, multiselect\nΟρίστε την προεπιλεγμένη αποδίδουν τιμές.\nΕλέγχει τη σειρά ταξινόμησης των χαρακτηριστικών των πελατών.\nΕπιλέξτε αν η παράμετρος είναι απαραίτητη ή όχι.\nΕπεξεργαστείτε νεοσυσταθείσα χαρακτηριστικά μέσω του χώρου του πελάτη Magento.\nΕπιλέξτε αυτό που διαμορφώνει τα χαρακτηριστικά εμφανίζονται στο ταμείο, δηλαδή καταχώριση\nΟθόνη πελάτη χαρακτηριστικά της περιοχής λογαριασμό του πελάτη.\nΧαρακτηριστικά εμφανίζονται αυτόματα στα έντυπα (αριθ κώδικα που απαιτείται)\nΕπικύρωση των εισροών, δηλαδή πρέπει να είναι μια διεύθυνση ηλεκτρονικού ταχυδρομείου\nΔιαχειριστής και κατάστημα ετικέτες θέα\nΚαι πολλά περισσότερα..\nτο ηλεκτρονικό εμπόριο, το ηλεκτρονικό εμπόριο, Όλα τα Προϊόντα, γνωρίσματα, πελάτης, το ηλεκτρονικό εμπόριο, επέκταση, Magento


Μάιος 2017 – ΔΕΥΑ ΑΓΡΙΝΙΟΥ – Το νερό είναι η δυναμή μας\nArchive for month: Μάιος, 2017\nΕίστε εδώ : Home1 / Διαγωνισμοί-Προκηρύξεις2 / 20173 / Μάιος\nΜίσθωση μηχανημάτων για έργα ημερήσιου κύκλου ΔΕΥΑΑ 02/05/2017\n02/05/2017 /0 Comments/in Διαγωνισμοί-Προκηρύξεις /by admin\nΠΡΟΚΗΡΥΞΗ ANOIKTOY ΔΙΑΓΩΝΙΣΜΟΥ\n“Μίσθωση μηχανημάτων για έργα ημερήσιου κύκλου ΔΕΥΑΑ”\nπροκηρύσσει ανοικτό δημόσιο ηλεκτρονικό διαγωνισμό και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή, κατ άρθρο) για την ανάδειξη αναδόχου εκτέλεσης της υπηρεσίας “Μίσθωση μηχανημάτων για έργα ημερήσιου κύκλου ΔΕΥΑΑ”, προϋπολογισμού 144.212,00 ευρώ με Φ.Π.Α. 24% (πλέον δικαιώματος προαίρεσης 15%).\nΠρόσβαση στα έγγραφα: Άμεση και δωρεάν πρόσβαση στα έγγραφα της σύμβασης στη διαδικτυακή πύλη του Ε.Σ.Η.ΔΗ.Σ.: http://www.promitheus.gov.gr Οι ενδιαφερόμενοι μπορούν επίσης να λάβουν γνώση των εγγράφων της σύμβασης, από τα γραφεία της Δ.Ε.Υ.Α.Α στην οδό Δημ. Βότση 7 στο Α’ όροφο, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.\nΚωδικός CPV: 45520000-8, 60181000-0, 45510000-5\nΠεριγραφή της δημόσιας σύμβασης: Μίσθωση από την ελεύθερη αγορά μηχανημάτων και οχημάτων (μετά χειριστή, οδηγού) για την εκτέλεση / διεκπεραίωση των τεχνικών αναγκαιοτητών που αφορούν στην συντήρηση, επέκταση, έλεγχο και βελτίωση του δικτύου ύδρευσης και αποχέτευσης της ΔΕΥΑ Αγρινίου (ΔΕ Αγρινίου)\nΧρόνος εκτέλεσης της σύμβασης: Ο συνολικός χρόνος εκτέλεσης της σύμβασης ορίζεται σε ένα (1) έτος από την υπογραφή της ή έως την εξάντληση της πίστωσης, δηλαδή του ποσού του συμφωνητικού ακόμη και πέρα του ενός έτους μετά από απόφαση του αρμόδιου Οργάνου.\nΔικαιούμενοι συμμετοχής: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση. Οι λόγοι αποκλεισμού αναφέρονται αναλυτικά στο άρθρο 2.2.3 της διακήρυξης.\nΥποδιαίρεση σε τμήματα: Προσφορές υποβάλλονται, κατ’ άρθρο, για όλο το διαγωνιστικό πεδίο (εκάστου άρθρου) και όχι για τμήμα αυτού.\nΥποβολή προσφορών: Ο διαγωνισμός θα διενεργηθεί, με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης www.promitheus.gov.gr του συστήματος.\nH καταληκτική ημερομηνία υποβολής των προσφορών είναι η 29-05-2017 ημέρα Δευτέρα και ώρα 14:00. Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα.\nΕγγυητική συμμετοχής: Για την συμμετοχή στη διαδικασία σύναψης της σύμβασης, απαιτείται εγγυητική επιστολή ως αναφέρεται αναλυτικά στο άρθρο 2.2.2.1 της διακήρυξης.\nΧρηματοδότηση: Η δαπάνη για την/τις σύμβαση/σεις βαρύνει την σχετική πίστωση με Κ.Α.: 62.07 του προϋπολογισμού της Δ.Ε.Υ.Α.Α (υπ’ αριθ. 21/2017 απόφαση τoυ Δ.Σ. ΔΕΥΑΑ)\nΕνστάσεις: Πλήρη αναφορά στο άρθρο 3.4 της διακήρυξης\nΔημοσιεύσεις: Εκτός της διαδικτυακής πύλης του Ε.Σ.Η.ΔΗ.Σ, το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr), στον ιστότοπο “διάυγεια” και στο site της Δ.Ε.Υ.Α.Α., ενώ η παρούσα προκήρυξη καταχωρείται στο Φ.Ε.Κ (τεύχος Διακηρύξεων Δημοσίων Συμβάσεων), στον εθνικό και στον τοπικό τύπο.\nΤα τεύχη της προκήρυξης θα τα βρείτε στο παρακάτω λινκ:\nhttps://deyaagriniou.gr/wp-content/uploads/2021/10/logo_deyaa.jpg 0 0 admin https://deyaagriniou.gr/wp-content/uploads/2021/10/logo_deyaa.jpg admin2017-05-02 00:00:002021-10-20 15:50:50Μίσθωση μηχανημάτων για έργα ημερήσιου κύκλου ΔΕΥΑΑ 02/05/2017\nΠρομήθειας υγρών καυσίμων κίνησης & θέρμανσης και ελαιολιπαντικών\nπροκηρύσσει συνοπτικό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά για την ανάδειξη αναδόχου εκτέλεσης της προμήθειας “προμήθεια υγρών καυσίμων κίνησης & θέρμανσης και ελαιολιπαντικών”, προϋπολογισμού 38.000,00 πλέον Φ.Π.Α. 24%.\nΚωδικός CPV: 09132100-4, 09134100-8, 09135100-5, 09211000-1\nΠεριγραφή της δημόσιας σύμβασης: Προμήθεια υγρών καυσίμων κίνησης & θέρμανσης και ελαιολιπαντικών, όπως περιγράφεται στην τεχνική έκθεση και τις τεχνικές προδιαγραφές. Ποσότητα αμόλυβδης βενζίνης 95 οκτανίων 6.000 lt, πετρελαίου κίνησης 20.000 lt, πετρελαίου θέρμανσης κτιρίων 6.000 lt συνολικής αξίας 35.000 ευρώ και λιπαντικών 645 lt συνολικής αξίας 3.000,00 ευρώ. Παράδοση ως αναφέρεται στα τεύχη της μελέτης.\nΧρόνος παράδοσης προμήθειας: Ο συνολικός χρόνος παράδοσης της (συνολικής) προμήθειας ορίζεται σε ένα (1) έτος από την υπογραφή της σύμβασης ή έως την εξάντληση της πίστωσης, δηλαδή του ποσού του συμφωνητικού ακόμη και\nπέρα του ενός έτους. Η παράδοση θα γίνεται τμηματικά ανάλογα με τις ανάγκες της Υπηρεσίας.\nΥποδιαίρεση σε τμήματα: Προσφορές υποβάλλονται, κατ’ άρθρο, για όλο το διαγωνιστικό πεδίο (εκάστου άρθρου) και όχι για τμήμα αυτού. Η συνολική προμήθεια συνίσταται από δύο (2) ομάδες/άρθρα.\nΠαραλαβή προσφορών: Ο διαγωνισμός διέπεται από τις διατάξεις του Ν.4412/2016, και θα διενεργηθεί στα Γραφεία της ΔΕΥΑΑ στην οδό Βότση αρ. 7 Αγρίνιο (2ος όροφος) την 16η/05/2017 ημέρα Τρίτη. Η ώρα λήξης παραλαβής προσφορών είναι η ώρα 10:00. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής διαγωνισμού.\nΧρηματοδότηση: Η δαπάνη θα βαρύνει τους κωδικούς 64.00.00, 64.08.00 και 62.07.03 του προϋπολογισμού της Δ.Ε.Υ.Α.\nΤα τεύχη της διακήρυξης θα τα βρείτε στο παρακάτω λινκ:\nhttps://deyaagriniou.gr/wp-content/uploads/2021/10/logo_deyaa.jpg 0 0 admin https://deyaagriniou.gr/wp-content/uploads/2021/10/logo_deyaa.jpg admin2017-05-02 00:00:002021-10-20 15:51:38ΠΡΟΜΗΘΕΙΑ ΚΑΥΣΙΜΩΝ ΚΑΙ ΛΙΠΑΝΤΙΚΩΝ\nΠρομήθειας αδρανών υλικών\nπροκηρύσσει συνοπτικό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή, κατ άρθρο) για την ανάδειξη αναδόχου εκτέλεσης της προμήθειας “προμήθεια αδρανών υλικών”, προϋπολογισμού 46.004,00 ευρώ με Φ.Π.Α. 24%.\n2. Πρόσβαση στα έγγραφα: Άμεση και δωρεάν πρόσβαση στα έγγραφα της σύμβασης στη διεύθυνση διαδικτύου http://www.deyaagriniou.gr/prokiriksi.php Οι ενδιαφερόμενοι μπορούν επίσης να λάβουν γνώση των εγγράφων της σύμβασης, από τα γραφεία της Δ.Ε.Υ.Α.Α στην οδό Δημ. Βότση 7 στο Α’ όροφο, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.\n3. Κωδικός CPV: 14211000-3, 14212200-2\n4. Περιγραφή της δημόσιας σύμβασης: Προμήθεια αδρανών υλικών. Ποσότητα άμμου λατομείου 300 tn αξίας 2.100,00 ευρώ και ποσότητα θραυστού αδρανούς υλικού λατομείου (ΠΤΠ Ο-150) 5000 tn αξίας 35.000,00 ευρώ. Παράδοση στο εργοτάξιο της ΔΕΥΑΑ σε ποσότητες βάσει των αναγκών.\n6. Χρόνος παράδοσης προμήθειας: Ο συνολικός χρόνος παράδοσης της (συνολικής) προμήθειας ορίζεται σε ένα (1) έτος από την υπογραφή της σύμβασης ή έως την εξάντληση της πίστωσης, δηλαδή του ποσού του συμφωνητικού ακόμη και πέρα του ενός έτους. Η παράδοση των υλικών θα γίνεται τμηματικά ανάλογα με τις ανάγκες της Υπηρεσίας.\n7. Δικαιούμενοι συμμετοχής: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση. Οι λόγοι αποκλεισμού αναφέρονται αναλυτικά στο άρθρο 13 της διακήρυξης.\n8. Υποδιαίρεση σε τμήματα: Προσφορές υποβάλλονται, κατ’ άρθρο, για όλο το διαγωνιστικό πεδίο (εκάστου άρθρου) και όχι για τμήμα αυτού. Η συνολική προμήθεια συνίσταται από δύο (2) ομάδες/άρθρα.\n9. Παραλαβή προσφορών: Ο διαγωνισμός διέπεται από τις διατάξεις του Ν.4412/2016, και θα διενεργηθεί στα Γραφεία της ΔΕΥΑΑ στην οδό Βότση αρ. 7 Αγρίνιο (2ος όροφος) την 15η/05/2017 ημέρα Δευτέρα. Η ώρα λήξης παραλαβής προσφορών είναι η ώρα 10:00. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής διαγωνισμού.\n10. Χρόνος ισχύος προσφορών: 4 μήνες (120 ημέρες)\n12. Χρηματοδότηση: Η δαπάνη θα βαρύνει τον ΚΑ 62.07 του προϋπολογισμού της Δ.Ε.Υ.Α.Α (υπ’ αριθ. 22/2017 απόφαση τoυ Δ.Σ. ΔΕΥΑΑ)\n13. Ενστάσεις: Σε περίπτωση ένστασης κατά πράξης του Αναθέτοντος Φορέα, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών. Η ένσταση υποβάλλεται ενώπιον του Δ.Σ. της Δ.Ε.Υ.Α.Α. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης.\n14. Δημοσιεύσεις: Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site της Δ.Ε.Υ.Α.Α.\nΟ Αντιπρόεδρος της Δ.Ε.Υ.Α.A.\nhttps://deyaagriniou.gr/wp-content/uploads/2021/10/logo_deyaa.jpg 0 0 admin https://deyaagriniou.gr/wp-content/uploads/2021/10/logo_deyaa.jpg admin2017-05-02 00:00:002021-10-20 15:52:05ΠΡΟΜΗΘΕΙΑ ΑΔΡΑΝΩΝ ΥΛΙΚΩΝ


ΣΠΗΛΙΕΣ - ΣΤΟΕΣ\nΉρθε λοιπόν η στιγμή να πουμε δυο λόγια για την ξακουστή πολυσυζητημένη και πολυερευνημένη σπηλιά του (ΝΤΑΒΕΛΗ) στην ΠΕΝΤΕΛΗ, γιατί ως γνωστό ο περίφημος ΝΤΑΒΕΛΗΣ λέγεται ότι είχε ως λημέρια, σπηλιές στον ΥΜΗΤΤΟ, στην ΠΑΡΝΗΘΑ, στον ΚΙΘΑΙΡΩΝΑ, στην ΑΝΑΒΥΣΣΟ, στην ΚΕΡΑΤΕΑ, στο ΑΙΓΑΛΕΩ και στην ΡΙΖΟΥΠΟΛΗ (Ν.Ιωνια), όσον αφορά την ΑΤΤΙΚΗ.\nΗ σπηλιά έχει συνδεθεί με τόσα και τόσα παράξενα που λέγεται ότι συμβαίνουν κατά καιρούς εκεί.\nΠολλά επίσης έχουν ακουστεί σχετικά με τα περίφημα έργα που έγιναν στο εσωτερικό της σπηλιάς αλλά και στον γύρω χώρο, αλλά τόσα για τα εκκλησάκια που υπάρχουν στην είσοδο της και βέβαια πολλά μα πάρα πολλά για τις θρυλούμενες περιβόητες στοές, που οι φήμες τις ήθελαν να φτάνουν μέχρι και στον ΠΕΙΡΑΙΑ και που κάποιοι υποστηρίζουν ότι καλύπτουν ακόμη μεγαλύτερες διαδρομές.\nΣε κάποια σημεία κοντά στην σπηλιά του Νταβέλη το ποσοστό της ραδιενέργειας σε έδαφος και αέρα είναι ελαφρώς ανεβασμένο σε σχέση με το κανονικό ποσοστό, ενώ στην ίδια συγκεκριμένη περιοχή, αν περιφέρει κάποιος μία λάμπα φθορίου υπάρχουν καλές πιθανότητες ν� ανάψει μόνη της! Επίσης υπάρχουν μαρτυρίες περαστικών για μυστηριώδεις τοπικούς στροβίλους διαμέτρου ενός μέτρου (κόκκινου, συνήθως, χρώματος), οι οποίοι δεν δικαιολογούνται αφού συμβαίνουν ακόμα και καλοκαιρινές μέρες, ενώ εκατό μέτρα πιο δίπλα υπάρχει πλήρης άπνοια.\nΕλληνικός στρατός έχει ανάμειξη στην υπόθεση της σπηλιάς του Νταβέλη. Τη δεκαετία του 80, η πολεμική αεροπορία μπήκε στο παιχνίδι. Η περιοχή κρίθηκε κατάλληλη για την εγκατάσταση στρατιωτικής βάσης!!! Αρχισαν διάφορες εργασίες, οι οποίες ίσως αποτέλεσαν το έδαφος για κάποιες μαρτυρίες κατοίκων αναφορικά με περίεργα φώτα μέσα στη νύχτα και παράξενους θορύβους. Έκλεισαν, ή προσπάθησαν να κλείσουν την περιοχή για να χτίσουν ένα τεράστιο σύστημα από τούνελ γύρω από την σπηλιά, και να συνδέσουν τη σπηλιά με αυτό το τούνελ. Η επίσημη εξήγηση ήταν, και είναι ακόμα, ότι ολόκληρο το σύστημα των τούνελ, είναι ένα μέρος προγράμματος του ΝΑΤΟ. Τόσο η χωροφυλακή όσο και το Υπουργείο πολιτισμού δεν έδωσαν ποτέ καμία εξήγηση για την ακριβή φύση των έργων αυτών, ενώ το Γενικό Επιτελείο Στρατού αρνήθηκε αρχικά την οποιαδήποτε ανάμιξη στην υπόθεση. Αργότερα όμως και μετά από ένα άρθρο που δημοσιεύτηκε στο περιοδικό "Ταχυδρόμος" της 6ης Οκτωβρίου 1977 το Γ.Ε.Σ. παραδέχτηκε πως ο στρατός είχε ξεκινήσει άκρως απόρρητα έργα στη σπηλιά της Πεντέλης! Εν πάση περιπτώσει, μετά από μερικά χρόνια, σταμάτησε η κατασκευή του συστήματος των τούνελ, και οι άνθρωποι της πολεμικής αεροπορίας εγκατέλειψαν την περιοχή.\nΜετά από το 1985, η "σπηλιά του Νταβέλη" έγινε πολύ διάσημη στα clubs των νέων, ως σημείο ισχύος. Έχουν συγκεντρώσεις εκεί ακόμα και σήμερα και χρησιμοποιούν τη σπηλιά ως σημείο αυτοσυγκέντρωσης και σκέψης. Ακόμη και μερικές ομάδες Μαύρης Μαγείας, χρησιμοποιούν τη σπηλιά για τελετές. Όλες οι θέσεις γύρω από τη σπηλιά είναι γεμάτες από μαγικά σημάδια\nΗ "γοργόνα" που υπάρχει στην είσοδο της σπηλιάς!\nΤο εκκλησάκι στο εσωτερικό της σπηλιάς.\nΣτάχτες, κόκκαλα!Ένα απλό πικ-νικ ή τελετή σατανιστών!\nΜια πόρτα χρόνια κλειδωμένη ξαφνικά την βρήκαμε ανοιχτή με τρύπες από σφαίρες όπλου!\nΕτικέτες ΣΠΗΛΙΕΣ - ΣΤΟΕΣ\nΙανός 13 Οκτωβρίου 2009 - 8:11 μ.μ.\nΥπαρχει πολυ περισσοτερο υλικο αλλα εδω σας δινουμε μια μικρη γευση για την μυστηριωδη αυτη σπηλια...


Λιγνίτης : ο δικός μας μαύρος χρυσός: Για ακόμα μια φορά το ΥΠΕΚΑ αγνοεί επιδεικτικά το λιγνίτη.\nκινηθεί στη λογική της "πρασινάδας" και να αγνοήσει επιδεικτικά το λιγνίτη.\nΗ απόφαση αποτελεί ουσιαστικά αντιγραφή της απόφασης του Ιουνίου 2010 της αλήστου μνήμης Μπιρμπίλη: περιλαμβάνει και πάλι μόνο 11 άτομα, τα περισσότερα απ' τα οποία είναι τα ίδια. 1. Πρόεδρος ο Μαθιουδάκης, ΓΓ ΥΠΕΚΑ, της γνωστής "πράσινης" λογικής. 2. Ο Βασιλάκος της ΡΑΕ, αυτός που λέει να πληρώνουμε premium για να καταναλώνουμε "καθαρή" ενέργεια. 3.Ο Γκαρής του ΛΑΓΗΕ, 4. Ο Νάτσικας του ΔΕΣΦΑ, 5. Ο Ζερβός της ΔΕΗ, αλλά και της Ευρωπαϊκής Επιτροπής Αιολικών, 6. Ο Σαχίνης της ΔΕΠΑ, 7. Ο Πρόεδρος του ΚΑΠΕ, χωρίς όνομα, φαίνεται ότι κάποιον άλλο ετοιμάζουν. Αυτοί ήταν και στην προηγούμενη Επιτροπή, αλλά από εδώ αρχίζουν τα "ωραία": στο 8. Ο καθηγητής ΕΜΠ Κακαράς, Γενικός Διευθυντής του ΕΣΑΗ (Ιδιώτες παραγωγοί ηλ. ενέργειας από φυσικό αέριο) αντικατέστησε το Χαραλαμπίδη της Greenpeace (να κρατάμε και τα προσχήματα). Στο 9. Ο μηχανολόγος Καψάλης, που είχε διοριστεί προεκλογικά τον Απρίλιο 2012 στο ΔΣ του ΔΕΔΔΗΕ, αντικατέστησε το Λάλα, του Παπανδρέου και της Μπιρμπίλη. Στο 10. Ο Λεκατσάς αντικατέστησε το Μανιατόπουλο και στο 11. Ο Γιαρέντης του ΑΔΜΗΕ αντικατέστησε τον Κάπρο.\nΔεν αλλάζει δηλαδή επί της ουσίας τίποτα, σε σχέση με τον προηγούμενο "Εθνικό Ενεργειακό Σχεδιασμό - Οδικό Χάρτη για το 2050", που είχαν κάνει οι ίδιοι πάνω-κάτω άνθρωποι το Μάρτιο 2012, βγήκε σε δημόσια διαβούλευση κι έκτοτε θα το βρείτε μόνο στον προηγούμενο σύνδεσμο, αφού δεν εμφανίζεται στο δικτυακό τόπο του ΥΠΕΚΑ, γιατί οδηγούσε τη χώρα σε αδιέξοδα.


Βρίσκεστε εδώ: Αρχική › Άνοιξη › Το δικό μου καθαριστικό για τους αρμούς στα πλακάκια\nΆνοιξη, Καθαριότητα, Κατασκευές και DIY\t16 ΕΛΕΥΘΕΡΙΑ ΜΠΟΓΙΟΓΛΟΥ\nΤώρα που έβγαλα τα χαλιά παρατήρησα τους αρμούς στα πλακάκια να έχουν αποκτήσει εδώ κι εκεί διάφορες αποχρώσεις του γκρι. Καμία σχέση με το λευκό που θα έπρεπε να είναι κι αυτή η διχρωμία με έκανε να χάσω την ηρεμία μου. Σκέφτηκα διάφορα, δοκίμασα μερικά και βρήκα τελικά τη λύση για αστραφτερό κι ολόλευκο πάτωμα.\nΈνα Diy καθαριστικό για τους αρμούς. Τα υλικά\n1 κούπα σόδα μαγειρικής\nΟι δοσολογίες που δίνω αρκούν για ένα μικρό δωμάτιο, π.χ. την κουζίνα. Για περισσότερα δωμάτια ή για μεγαλύτερες επιφάνειες αύξησε τις ποσότητες ανάλογα.\nΠως θα εφαρμόσεις το καθαριστικό\nΤο μεγάλο μυστικό είναι το σχολαστικό τρίψιμο με την οδοντόβουρτσα και γι’ αυτό εξοπλίσου με λίγη υπομονή. Ανακάτεψε τη σόδα με την αμμωνία και ρίξε το μείγμα απευθείας πάνω στους βρώμικους αρμούς. Με το ξύδι ανά χείρας ρίξε ελάχιστο, τόσο όσο να αρχίσει να βγάζει αφρό και με την οδοντόβουρτσα ξεκίνα να τρίβεις.\nΣταδιακά θα ρίχνεις λίγο ακόμη ξύδι και θα συνεχίζεις το τρίψιμο. Αφού ολοκληρώσεις σε όλα τα επίμαχα σημεία, ξέπλυνε τα υπολείμματα με πολύ ζεστό νερό και τη σφουγγαρίστρα σου. Αυτό ήταν! Οι αρμοί καθάρισαν και ξαναβρήκαν το χαμένο τους χρώμα, χωρίς όμως να αλλοιωθούν οι επιφάνειες.\nΔοκίμασε άφοβα αυτό το φυσικό καθαριστικό για τους αρμούς, για να έχεις κι εσύ τα πιο αστραφτερά πλακάκια.\nΆλλα φυσικά DIY καθαριστικά:\nΦυσικό καθαριστικό για ξύλινα έπιπλα και tips για την περιποίησή τους.\nΣπιτικό καθαριστικό με λεμόνι. Πως θα το φτιάξεις και που θα το χρησιμοποιήσεις.\nΈνα diy καθαριστικό γενικής χρήσης με φυσικά υλικά.\nΜαρίνα Χατζηιωαννίδου 05/11/2020 at 08:55\nοι αρμοί καθαρίζουν και με tide για πλύσιμο στο χέρι και εννοείται μία μεγαλύτερη σκληρή βούρτσα, αυτό η μέθοδος που προτείνετε είναι χάσιμο χρόνου!\nΓιάννης Λύρας 17/09/2020 at 19:48\nΠολύ χρήσιμες οι προτάσεις σας. Καθάρισαν οι αρμοί και με το παραπάνω. και ενώ είχα αρχίσει τον καθαρισμό με ένα παλιοχημικό, μόλις, τυχαία, διάβασα εσάς, άρχισα να τους καθαρίζω όπως αναφέρετε.\nΕΛΕΥΘΕΡΙΑ ΜΠΟΓΙΟΓΛΟΥ 17/09/2020 at 22:04\nΚαι μετά με τόσο πεντακάθαρους αρμούς σαν καινούριο φαίνεται το πάτωμα!\nΧαίρομαι κ. Γιάννη που βοήθησε το DIY καθαριστικό, καλή συνέχεια!\nΝοπη Εξιζογλου 16/04/2019 at 23:16\nΟι αρμοι των πλακιδίων μου είναι γκρι. Τέτοιο χρώμα χρησιμοποίησα από την αρχή. Μήπως ο παραπάνω τρόπος καθαριότητας τα κάνει ζημιά? Να τ’ασπρισει ας πούμε.\nΕΛΕΥΘΕΡΙΑ ΜΠΟΓΙΟΓΛΟΥ 13/06/2019 at 08:57\nΑν είναι γκρι δεν χρειάζεται να κάνεις το τρικ αυτό. Σκοπός εδώ είναι να ασπρίσουμε αρμούς που έχουν βρωμίσει.\nclelia by neraides kai drakoi 16/04/2016 at 07:36\nΑπίστευτο το πόσο καθάρισε!!! Φοβερό κόλπο… θα δοκιμαστεί σίγουρα! Εγώ θα σταθώ σε άλλο . Τα έβγαλες τα χαλιά βρε θηρίο? Πολύ σε χαίρομαι… θέλω αλλά που… μάλλον πρεπει να το πάρω απόφαση!\nΕλευθερία Μπόγιογλου 16/04/2016 at 09:56\nΑχ, τα έβγαλα Κλειώ μου τα χειμωνιάτικα χαλιά κι έβαλα τώρα για λίγο ένα μικρό ανάλαφρο μοκετάκι. Δεν τα έπιασα όμως να τα καθαρίσω, αργότερα αυτό.\nMartha Blogging 15/04/2016 at 22:17\nΜόνο εγώ η ανεπρόκοπη δεν θα το δοκιμάσω.\nΚαι όχι δεν είναι θέμα κοιλιάς, αλλά δεν την παλεύω στα γόνατα να τρίψω ολόκληρο σπίτι!\nΕλευθερία Μπόγιογλου 16/04/2016 at 09:53\nΧαχαχα, στην δική σου περίπτωση οι καθαριότητες μπορούν να περιμένουν, έχεις άλλες προτεραιότητες τώρα.\nΔεν θα είναι όλο το πάτωμα βέβαια αλλά τα επίμαχα μόνο σημεία. Εξαρτάται όμως κι από τα τετραγωνικά, αν είναι μεγάλες οι επιφάνειες θα χρειαστείς ένα χέρι βοήθειας.\nKaterina Konstantinou 15/04/2016 at 19:36\nΟυφ το κάνεις να δείχνει εύκολο! Θα το δοκιμάσω και εγώ στο μπάνιο να γιατί δεν έχω αλλού πλακάκια!\nΑξίζει τον κόπο από το αποτέλεσμα που βλέπω!\nDimitra•CountingSMiLES 15/04/2016 at 16:32\nΣε όλο το σπίτι έχω ξύλινο πάτωμα εκτός κουζίνας κ μπάνιου. Για την κουζίνα θα το χρησιμοποιήσω φορ σουρ το κόλπο σου! Στο μπάνιο όμως μέσα κάνει για τις μούχλες που μαζεύονται κ όσο κι αν τριβω με οδοντόβουρτσες κ κοινά καθαρίστικα δεν κάνω πολλά πράγματα;;\nΈχω πάρει κάτι σούπερ ντούπερ καθαριστικά αλλά πολύ χημικό αδελφάκι μου! Τα φοβάμαι.\nΕκεί υπάρχει καλύτερη λύση Ελευθεριά μου;;;\nΕλευθερία Μπόγιογλου 15/04/2016 at 17:22\nΕμένα πάλι στο μπάνιο είναι μαύρο το πλακάκι και μαύροι οι αρμοί, οπότε δεν έχω θέμα και δεν το δοκίμασα εκεί. Το πρόβλημα με το μπάνιο είναι όντως οι υγρασίες και η μούχλα. Θα έλεγα Δήμητρα να το δοκιμάσεις σε ένα μικρό σημείο και βλέπεις αν σε ικανοποιεί. Πιστεύω πάντως ότι θα έχεις αποτέλεσμα!\nemamaLiza 15/04/2016 at 13:31\nΤι λες τώρα; Κάνεις πλάκα! Εκπληκτικό!\nΕλευθερία Μπόγιογλου 15/04/2016 at 17:14\nΚι εγώ χάρηκα πολύ! Είχα ξεχάσει το κανονικό χρώμα που είχαν οι αρμοί!\nmomyof6 15/04/2016 at 13:10\nΘα το δοκιμάσω . Ελευθερία μου, αφού είναι τόσο απλά τα υλικά και το αποτέλεσμα τόσο καλό!\nΕίχα αγοράσει ένα ειδικό καθαριστικόο, αλλά δεν το χρησιμοποίησα, γιατί φοβήθηκα μήπως αλλοιώσει τα πλακάκια και διαβρώσει τον αρμό.\nευχαριστούμε και γι αυτή την ανάρτηση!\nΕλευθερία Μπόγιογλου 15/04/2016 at 17:15\nΔεν υπάρχει λόγος για χημικά προϊόντα! Μια χαρά με βόλεψαν ξύδι-σόδα-αμμωνία και χωρίς πολύ κόπο στο τρίψιμο! Ευχαριστώ πολύ Αλεξία μου :)


Πτώση 2% στην παγκόσμια αγορά υπολογιστών σύμφωνα με την Canalys - telecomsnews.gr\nΠτώση 2% στην παγκόσμια αγορά υπολογιστών σύμφωνα με την Canalys\nΣύμφωνα με τα τελευταία στοιχεία της εταιρείας ερευνών Canalys, οι παραδόσεις υπολογιστών σε παγκόσμια κλίμακα έπεσαν κατά 2% το γ’ τρίμηνο του έτους, σε σχέση με την αντίστοιχη περυσινή περίοδο.\nΣυνολικά, παραδόθηκαν 122,1 εκατομμύρια υπολογιστές κάθε είδους κατά τη διάρκεια του τριμήνου. Παρά την πτώση σε σχέση με πέρυσι, οι παραδόσεις παραμένουν σε πολύ καλύτερο επίπεδο σε σχέση με τα προ-πανδημίας επίπεδα. Ενδεικτικά η Canalys αναφέρει ότι παρατηρείται μία αύξηση της τάξης του 10% σε σχέση με το γ’ τρίμηνο του 2019.\nΣυνολικά στην αγορά των υπολογιστών, όπως την υπολογίζει η Canalys, περιλαμβάνοντας desktops, notebooks και tablets η Lenovo διατήρησε τα πρωτεία με παραδόσεις 24,4 εκατομμυρίων συσκευών κάθε είδους. Η Apple παρέμεινε στη δεύτερη θέση με άνοδο 5% και συνολικές παραδόσεις 23 εκατομμυρίων συσκευών. Η HP φαίνεται ότι δέχτηκε πλήγμα από τις ελλείψεις τροφοδοσίας με εξαρτήματα και είχε μείωση 6% στις παραδόσεις της. Στην τέταρτη θέση η Dell είχε άνοδο 27% στις παραδόσεις της και σχεδόν 3% σε επίπεδο μεριδίου αγοράς. Την κορυφαία πεντάδα συμπληρώνει όπως και το προηγούμενο τρίμηνο η Samsung.\nΤόσο τα tablets όσο και τα Chromebooks (laptop με λειτουργικό Chrome της Google) σημείωσαν πτώση μετά από σειρά τριμήνων με άνοδο. Οι παραδόσεις tablets έπεσαν κατά 15% σε σχέση με πέρυσι στις 37,7 εκατομμύρια μονάδες αφού η ανάγκη για τέτοιου είδους συσκευές σε τηλεκπαίδευση και τηλεργασία φέτος είναι μειωμένη στις περισσότερες περιοχές του πλανήτη.\nΤα δε Chromebooks είχαν ακόμη μεγαλύτερη πτώση, της τάξης του 37%, κυρίως λόγω του περιορισμού στις δαπάνες αγοράς τέτοιου είδους εξοπλισμού από το εκπαιδευτικό σύστημα των ΗΠΑ και της Ιαπωνίας. Συνολικά, το γ’ τρίμηνο οι παραδόσεις Chromebooks σε όλο τον κόσμο έγγιξαν τις 5,8 εκατομμύρια μονάδες.\nΠαρόλα αυτά ορισμένοι κατασκευαστές βγήκαν κερδισμένοι. Με παραδόσεις 15,2 εκατομμυρίων iPads η Apple διατήρησε τα πρωτεία, αν και με μηδενική ετήσια αύξηση. Η Samsung βρέθηκε στη δεύτερη θέση με μείωση στις παραδόσεις κατά 20%, παραδίδοντας 7,2 εκατομμύρια μονάδες. Αντίθετα, η Lenovo ήταν ο μόνος κατασκευαστής που είχε αυξημένες παραδόσεις, στις 4,2 εκατομμύρια μονάδες και άνοδο 2%. Amazon και Huawei κλείνουν την κορυφαία πεντάδα στα tablets με σημαντικές απώλειες στις επιδόσεις τους, 45% και 51% αντίστοιχα.\nMeta: Δοκιμάζει νέο σύστημα για να αποφύγει τις χρεώσεις της Apple\nNEWSROOM November 29, 2021\nNEWSROOM June 16, 2021\nSpace Hellas: Νέο ιστορικό ρεκόρ πωλήσεων το 2020\nNEWSROOM August 21, 2021


ΣΑΠΕΚΟΕΝΣΕ - ΦΟΡΤΑΛΕΖΑ (17/10) | Προγνωστικά | Ανάλυση | Στατιστικά\nΑρχική Αναλύσεις ΣΑΠΕΚΟΕΝΣΕ – ΦΟΡΤΑΛΕΖΑ\nΣΑΠΕΚΟΕΝΣΕ - ΦΟΡΤΑΛΕΖΑ (17.10.2021 02:00)\n*Η Φορταλέζα επικράτησε και στα τρία συνολικά παιχνίδια πρωταθλήματος με αντίπαλο τη Σαπεκοένσε.\n*Στον πρώτο γύρο: Φορταλέζα – Σαπεκοένσε 3-2\nΠάλεψε κόντρα στην πιο ποιοτική Ατλέτικο Παραναένσε, ήταν όσο το δυνατόν πιο ανταγωνιστική μπορούσε, κατάφερε να πάρει την ισοπαλία, αν και θα ήθελε κάτι περισσότερο. Προηγήθηκε στην έναρξη του δεύτερου μέρους, έδειχνε να ελέγχει την κατάσταση, παρότι ο αντίπαλος είχε κερδίσει μέτρα στο χορτάρι, τελικά δέχτηκε γκολ στο 89’ και έμεινε για ακόμη μια αγωνιστική μακριά απ’ τη νίκη.\nΕπιστροφή στις ισοπαλίες έπειτα απ’ την εκτός έδρας ήττα 5-2 κόντρα στην Ιντερνασιονάλ, είχαν προηγηθεί δύο διαδοχικές ισοπαλίες, απέναντι σε Ατλέτικο Μινέιρο και Σάο Πάολο, αμφότερες εντός έδρας, με 2-2 και 1-1 αντίστοιχα. Κέρδισε για τελευταία φορά στις 12 Σεπτεμβρίου, εκτός έδρας την Μπραγκαντίνο με 2-1, με τη νίκη εκείνη να αποτελεί τη μοναδική που έχει πανηγυρίσει στο φετινό πρωτάθλημα (1-9-5). Είναι σταθερά τελευταία στη βαθμολογία, δύσκολα θα αποφύγει τον υποβιβασμό, με 13 μόλις πόντους. Επιστρέφει ο Ντένερ (Μέσος,11).\nΠροηγούμενο ματς: Εντός έδρας ισοπαλία 1-1 με την Ατλέτικο Παραναένσε, για το πρωτάθλημα. Πήρε προβάδισμα στο 58ο λεπτό με τον Ματέους Ριμπέιρο, για να δεχθεί εν τέλει την ισοφάριση στο 89′.\n*Με Goal/Goal ολοκληρώθηκαν τα τέσσερα τελευταία παιχνίδια της, στο πρωτάθλημα. (δες το στην Stoiximan)\n*Με Goal/Goal ολοκληρώθηκαν τα 5/6 τελευταία εντός έδρας παιχνίδια της, στο πρωτάθλημα.\nΕπέστρεψε στην έδρα της και μαζί επέστρεψε και στις καλές εμφανίσεις. Ήταν ανώτερη απ’ την Γκρέμιο την περασμένη Τετάρτη, επικράτησε δίκαια και καθαρά, θα μπορούσε να έχει πάρει πιο άνετα τη νίκη με βάση την εικόνα της. Τρίτη νίκη στις τελευταίες πέντε αγωνιστικές, οι άλλες δύο σημειώθηκαν εκτός έδρας κόντρα σε Σπορτ Ρεσίφε (0-1) και Φλουμινένσε (0-2), έχασε εντός έδρας από Ατλέτικο Γκοϊανιένσε (0-3) και Φλαμένγκο (0-3). Διεκδικεί μία θέση στο Κόπα Λιμπερταδόρες, μετά από 26 ματς έχει 42 βαθμούς. Στο 2-1-2 το ρεκόρ της στα πέντε τελευταία εκτός έδρας ματς. Σοβαρή η απουσία του πρώτου σκόρερ Ρόμπσον.\nΠροηγούμενο ματς: Εντός έδρας νίκη 1-0 επί της Γκρέμιο, για το πρωτάθλημα. Το τέρμα του Πικάτσου στο 79ο λεπτό, έκρινε και την αναμέτρηση.\nΗ Σαπεκοένσε έχει αποδείξει ότι είναι ιδιαίτερα μαχητική, παίζει εντός έδρας, ο κόσμος της δίνει δύναμη. Έχει κόψει βαθμούς από αρκετές ομάδες, θεωρούμε ότι μπορεί να τα καταφέρει και κόντρα στη Φορταλέζα, που μάλιστα δε θα έχει στη διάθεση της τον πρώτο σκόρερ Ρόμπσον. Επιλέγουμε 1Χ σε απόδοση 1.93 στην Stoiximan.\n1Χ σε απόδοση 1.93\n4.75 3.50 1.75 U 1.70O 2.12\n5.00 3.62 1.71 U 1.68O 2.15\nΜπουσανέλο Τιμωρημένος / Κάρτες\t( Αμυντικός) 19 1\nΆντερσον Λέιτε Τιμωρημένος / Κάρτες\t( Μέσος) 17 1\nΆλαν Σάντος Τραυματίας\t( Μέσος) 11 -\nΑνσάλο Ραμόν Τραυματίας\t( Επιθετικός) 22 4\nΡόμπσον Τιμωρημένος / Κάρτες\t( Επιθετικός) 26 7


Γνωρίστε την Εύη Τσιτιρίδου-Χριστοφορίδου ::\nHome > Γνωρίστε την Εύη Τσιτιρίδου-Χριστοφορίδου\nΗ Εύη Τσιτιρίδου-Χριστοφορίδου κουβεντιάζει στο BOOK TOUR με τον Θεοφάνη Θεοφάνους.\n(2016) Το μυστικό της δακτυλιδόπετρας, Alta Karta\n(2016) Ο θησαυρός της Εβίτας, Καλέντης\n(2014) Μην τρως τη μαμά μου, Εκδόσεις Παπαδόπουλος\n(2014) Μια βόλτα στα βυζαντινά χρόνια, Κέδρος\n(2012) Με λένε Ηρακλή!, Ίδρυμα Μείζονος Ελληνισμού\n(2008) Μαθητικό ημερολόγιο σχολικού έτους 2008-2009, Εκδόσεις Πατάκη [επιμέλεια]\n(2006) Σπαθάρης, Ευγένιος, Εεε, κολλητήρια! Παίζουμε;, Ακρίτας [επιμέλεια]\n(2005) Παραμύθια της Ίμβρου, Ακρίτας [επιμέλεια]\n(2016) Ο Μικρός Πρίγκιπας, Καθημερινή\nΗ εικόνα του Λιβυκού πελάγους. Όταν ήμουν μικρή, περνούσαμε τα καλοκαίρια μας στην Κρήτη, στο μετόχι του παππού και της γιαγιάς, στη θέση Άγιος Αντώνιος Μακρύ Γιαλού Λασιθίου. Ο παππούς έδενε διπλό ένα χοντρό σκοινί στο πιο ψηλό και γερό κλαδί μιας χαρουπιάς και έφτιαχνε μια κούνια με τσουβάλι, από αυτά που χρησιμοποιούσαμε στο λιομάζωμα. Ήταν σαν μια μεγάλη χούφτα αυτή η αυτοσχέδια κούνια, μ' ένα μιντεράκι υφαντό από τον αργαλειό της γιαγιάς μέσα, για να είναι μαλακιά. Κουνιόμασταν με τις ώρες, εναλλάξ με τον αδερφό μου και βλέπαμε μπροστά μας το Λιβυκό να αχνίζει, μεγάλα καράβια να περνάνε στ' ανοιχτά, που ίσως με κάποιο από αυτά να ταξίδευε κι ο μπαμπάς μας. Αυτή η "αγαπημένη αίσθησις", που θα έλεγε και ο μέγας Καβάφης, επανέρχεται μέσα μου όταν βλέπω παιδιά να κουνιούνται στις παιδικές χαρές. Και λυπάμαι που, ενώ, συχνά πυκνά πλέον κουνώ και τον δικό μου γιο, δεν μπορώ να του προσφέρω αυτήν τη θέα...\nΑποκτήστε το άμεσα από τις εκδόσεις Παπαδόπουλος!:


Είναι χτισμένη στα 700μ. Μαζί με τον οικισμό Λογγίτσι, στα 340μέτρα, έχουν 219 μόνιμους κατοίκους (απογραφή 2011), που διακρίνονται για την εργατικότητά τους. Κύρια απασχόληση τους η γεωργία, η παραγωγή κάρβουνου και οι οικοδομικές εργασίες. Τα τελευταία χρόνια παρουσιάζεται ανάπτυξη στη μελισσοκομία. Το χωριό Βούλπη μέχρι το 1890 ονομάζονταν Κίστα, ενώ άγνωστο παραμένει το πότε και το γιατί μετονομάστηκε σε «Βούλπη» η οποία λέξη προέρχεται απο το λατινικό “Vulpus” και σημαίνει “αλεπού”.\nΑξίζει να επισκεφτείτε τα Καρνέικα, για να θαυμάσετε από εκεί μια ακόμα επιβλητική εικόνα των Αγράφων, φροντίζοντας να πάρετε πληροφορίες για το δρόμο που θα σας οδηγήσει στον οικισμό. Αν είστε λάτρης της πεζοπορίας, οργανώστε τις διαδρομές σας στις πλαγιές της Φούρκας, για να φτάσετε στην καρδιά των Αγράφων. Το χωριό είναι γνωστό τόσο για το αρχαίο του φρούριο, στον Αϊ - Θωμά, όσο και για το ότι από εκεί οι Τουρκαλβανοί πέρασαν αιχμάλωτο και δεμένο τον αρματολό ήρωα Κατσαντώνη. Περπατήστε μέσα την φύση μέχρι τον Άγιο Τρύφωνα, όπου το δασαρχείο έχει διαμορφώσει ένα χώρο αναψυχής κατάλληλο για τους επισκέπτες, που θέλουν να ξεκουραστούν και να ζήσουν μοναδικές στιγμές αναζωογόνησης στην ελληνική ύπαιθρο. Κατεβαίνοντας χαμηλότερα προς τις ακτές της λίμνης, περνάτε από τον οικισμό Λογγίτσι, εάν θελήσετε να φτάσετε από αυτή την διαδρομή μέχρι τη Γέφυρα Τατάρνας, ώστε να συνεχίσετε με προορισμούς τα κάτω χωριά του Δήμου.\nΣτο χωριό δραστηριοποιούνται δύο πολιτιστικοί Σύλλογοι:\nΟ πρώτος της Βούλπης είναι ο Σύλλογος Βουλπιωτών "ΑΪ ΘΩΜΑΣ"\nΣτοιχεία Επικοινωνίας: τηλ: 6972951778 (Πρόεδρος - Κονδύλη Ελένη),\nκαι ο δεύτερος Σύλλογος του οικισμού Λογγιτσίου είναι ο Σύλλογος Βούλπης "Η Παλαιοκαρυά"\nΣτοιχεία Επικοινωνίας: τηλ: 6936621954 (Πρόεδρος - Βελαέτης Δημήτριος)


Ελένη Μενεγάκη: Όταν πρωταγωνιστούσε σε βίντεο κλιπ\nΑρχική > Celebrities > Ελένη Μενεγάκη: Αγνώριστη σε βίντεο κλιπ του Μιχάλη Ρακιντζή και του Πασχάλη\nΜε δάκρυα στα μάτια σήμερα η Ελένη Μενεγάκη, έπειτα από σχεδόν 30 χρόνια στην τηλεόραση, είπε αντίο στους τηλεθεατές της. Στην τελευταία της εκπομπή η αγαπημένη Ελένη της τηλεόρασης τόνισε ότι αυτή η φάση της ζωής της και της καριέρας της ολοκληρώθηκε και πώς αν ξεκινήσει κάτι άλλο θα είναι τελείως διαφορετικό, όπως και η ίδια.\nΗ όμορφη παρουσιάστρια ευχαρίστησε τους συνεργάτες της και όλους όσοι βρέθηκαν στο δρόμο της. Όμως, προτού ο κόσμος παρουσίασης κερδίσει την όμορφη Ελένη, εκείνη είχε κάνει τα πρώτα βήματά της ως μοντέλο σε διαφημιστικά σποτ, αλλά και βίντεο κλιπ γνωστών τραγουδιστών. Τέλη της δεκαετίας του 1980 η Ελένη Μενεγάκη ήταν η πρωταγωνίστρια στο βίντεο κλιπ του τραγουδιού «Μη με μαρτυρήσεις» του Πασχάλη. Είναι εντελώς διαφορετική, με σκούρα μαλλιά, εμφανίζεται με μαύρο φόρεμα, ανάμεσα σε κομμάτια φωτογραφιών, στο ντους, αλλά και τυλιγμένη με ένα σεντόνι.\nΤο 1990, στα 21 της χρόνια πρωταγωνίστησε στο βίντεο κλιπ της επιτυχίας της εποχής «Προκαλείς» του Μιχάλη Ρακιντζή, όπου φορά ένα λευκό φόρεμα με ένα σομόν φουλάρι και ήταν καστανόξανθη, σαγηνεύοντας τον… «φίλο της από παιδιά».


Είναι με αισθήματα βαθιάς συγκίνησης και ως ελάχιστη ένδειξη σεβασμού στη μνήμη του Πολιτικού μας Πατέρα που παρευρίσκομαι για να απευθύνω χαιρετισμό τιμής σ’ έναν πολιτικό που καθολικά αναγνωρίζεται σαν ο Ηγέτης που η ιστορία δεν μπορούσε να τον προσπεράσει.\nΝα μην μπορούμε, να μην τολμούμε να πούμε ότι, «σεβόμενοι τις ανησυχίες σας συμπατριώτες Τουρκοκύπριοι δεν είναι δυνατόν να γίνει αποδεκτή η αξίωσή σας εσείς να καθορίζετε την τύχη του συνόλου. Για αυτό και σας εισηγούμαι αποκέντρωση εξουσιών, έτσι ώστε να αισθάνεστε ότι με τη μεγαλύτερη αυτονομία των πολιτειών μπορεί να συνυπάρξουμε χωρίς τις έγνοιες ή τις ανησυχίες που μπορεί να προκύπτουν σαν αποτέλεσμα ότι η πλειοψηφούσα κοινότητα είναι η ελληνοκυπριακή».\nΑκόμη,+ πρότεινα την κοινοβουλευτική δημοκρατία που θα δημιουργεί τις προϋποθέσεις συνεργασίας μεταξύ μας, στη βάση όχι του εθνοτικού, αλλά του πολιτικού στίγματος που πρέπει να καθορίζει τη λειτουργία κάθε Κυβερνήσεως. Όχι απαρνούμενοι την αναλογική εκπροσώπηση των Τουρκοκυπρίων, αλλά επιτυγχάνοντας κάτι για το οποίο δεν θα απαιτούνται θετικές ή αρνητικές ψήφοι.\nΉταν ο άνθρωπος που, πολύ σωστά λέχθηκε, είχε τη δύναμη να μετρά σωστά, να προβλέπει ορθότερα, αλλά και να αποφασίζει και να αναλαμβάνει το βάρος των ευθυνών. Για αυτό και διακρίθηκε, για αυτό και παρέμεινε, για αυτό και δεν τον παράκαμψε η Ιστορία.\nΑυτή την πορεία - πρέπει να πω ότι υπήρξε ο πολιτικός μου μέντορας - δεν μπορώ να εγκαταλείψω.\nΘέλω να εκφράσω ,για ακόμη μία φορά, δημόσια την ευγνωμοσύνη μου για την πατρική αγάπη με την οποία με περιέβαλε, τη στήριξη που έδειξε στο πρόσωπό μου, αλλά, κυρίως, για τα όσα πολλά με δίδαξε.


Huangshan Of Tianya Off Inspirations Hotel Ιδιοκτησίες : Κάντε κράτηση τώρα\nHuangshan Of Tianya Off Inspirations Hotel Χουανγκσάν : Άμεση επιβεβαίωση και χαμηλές τιμές για Huangshan Of Tianya Off Inspirations Hotel, Χουανγκσάν με την Agoda. Αν αυτό που ψάχνετε είναι ένα ξενοδοχείο σε καλή θέση στη Χουανγκσάν, μην ψάχνετε πέρα από το Huangshan Of Tianya Off Inspirations Hotel. Το ξενοδοχείο βρίσκεται 60.70 Km από το κέντρο της πόλης και σ\nΑν αυτό που ψάχνετε είναι ένα ξενοδοχείο σε καλή θέση στη Χουανγκσάν, μην ψάχνετε πέρα από το Huangshan Of Tianya Off Inspirations Hotel. Το ξενοδοχείο βρίσκεται 60.70 Km από το κέντρο της πόλης και σας προσφέρει εύκολη πρόσβαση σε σημαντικά μέρη της. Όσοι από εσάς επιθυμείτε να ρισκάρετε, τα Jiulong Waterfall Scenic, Ciguang Pavilion, Limafeng Grand Cliff είναι μόνο κάποια από τα διαθέσιμα αξιοθέατα.\nΟι εγκαταστάσεις και οι υπηρεσίες που παρέχει το Huangshan Of Tianya Off Inspirations Hotel διασφαλίζουν την ευχάριστη διαμονή των πελατών. Μια επιλογή από εξαιρετικές ανέσεις όπως τα δωρεάν WiFi σε όλα τα δωμάτια, φύλαξη αποσκευών, ασύρματη σύνδεση Wi-Fi σε δημόσιους χώρους, χώρος στάθμευσης οχημάτων, εστιατόριο σας περιμένουν στο ξενοδοχείο.\nΗ ατμόσφαιρα του Huangshan Of Tianya Off Inspirations Hotel αντανακλάται σε κάθε δωμάτιο. Στην ιδιοκτησία θα βρείτε πετσέτες, παντόφλες, επίπεδη τηλεόραση, καθρέφτης, σύνδεση internet (ασύρματη), καθώς και πολλά άλλα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το Huangshan Of Tianya Off Inspirations Hotel είναι μια έξυπνη επιλογή για τους ταξιδιώτες στη Χουανγκσάν προσφέροντας κάθε φορά μια ήρεμη και ήσυχη διαμονή.\nTangkou Tiandu Road, Τάνγκου Ζεν, Χουανγκσάν, Κίνα, 245800\nTangkou Tiandu Road\nCheck-out έως: 09:00 PM\nΑπόσταση από το κέντρο της πόλης: 60.70 Km\nΑπόσταση μέχρι το αεροδρόμιο: 57 km


Αγγελική: Αποκάλυψη – σοκ για τη νύχτα του βιασμού | Gossip-tv.gr\nΑγγελική: Οι καταιγιστικές εξελίξεις φέρνουν στο φως μια αποκάλυψη για τη νύχτα του βιασμού.\nΣτο πάρτι ο Νικόλας πίνει συνεχώς και μεθυσμένος πια ζητάει την Αγγελική. Όταν εκείνη πηγαίνει εκεί, μετά από τηλεφώνημα του Αποστόλη, ο Νικόλας προχωρεί σε μια αναπάντεχη αποκάλυψη.\nΗ Αγγελική και ο Μιχάλης έχουν ταραχθεί από τις αποκαλύψεις του Νικόλα σχετικά με το βράδυ του βιασμού και αποφασίζουν να μάθουν αν όντως είναι αλήθεια. Η αναδρομή στο παρελθόν, όμως, είναι επώδυνη.\nΟ Μιχάλης πιέζει την Αγγελική να τα παρατήσουν όλα και να φύγουν μακριά. Η Αγγελική ομολογεί στη μητέρα της πως έχει δεύτερες σκέψεις για την εκδίκηση της και εκείνη την παρακαλεί να γυρίσει επιτέλους στην Αθήνα. Η Κατερίνα ξεσπάει στην Αγγελική με πολύ άσχημο τρόπο προκαλώντας την οργή της Αθηνάς. Ο Μιχάλης ανακοινώνει στη Λένα ότι αυτός και η Αγγελική αποφάσισαν να φύγουν από το κτήμα, χωρίς να ξέρουν όμως ότι η Κατερίνα τους ακούει.\nΗ Τζένη μαζί με τον Στέφανο δίνουν συνέντευξη στην τηλεόραση. Μόλις τους βλέπει η Αθηνά, γίνεται έξω φρενών. Ο Στέφανος μετά από έναν έντονο καβγά με τον Παύλο αποφασίζει να φύγει από το σπίτι και να πάει να μείνει με την Τζένη. Χωρίς να χάνει ευκαιρία ο Παύλος δίνει μία τηλεοπτική συνέντευξη που κατηγορεί ευθέως την Τζένη για την απάτη του πατέρα της.\nΕκείνη τρομοκρατείται καθώς φοβάται ότι μπορεί να καταλήξει στη φυλακή. Από τη στιγμή που η Σοφία ενδίδει στο φλερτ του Χάρη, ξεκαθαρίζει στον Παύλο ότι οι δυο τους τελείωσαν ως ζευγάρι. Η Αγγελική στέλνει ανώνυμα στην Τζένη το βίντεο της από το ξενοδοχείο με τον Παύλο και την εκβιάζει να πει την αλήθεια στον Στέφανο, αλλιώς θα το στείλει και σ' αυτόν.


"Η Μπάγερν δεν ανταλλάζει Ριμπερί με Ρονάλντο" - Sportsking.gr\n“Η Μπάγερν δεν ανταλλάζει Ριμπερί με Ρονάλντο”\nΟ Καρλ-Χάϊντς Ρουμενίγκε είναι πεπεισμένος πως ο Γάλλος είναι ο καλύτερος στον κόσμο κι ότι δε θα έπαιρνε με τίποτα τον Ρονάλντο αν ήταν να χάσει το Ριμπερί.\n16.01.2014 | 18:32\nΟ Γάλλος διεθνής ήρθε τρίτος στην ψηφοφορία για τη χρυσή μπάλα,ο πρόεδρος της ομάδας όμως ξεκαθάρισε πως δεν υπάρχει παίκτης σαν αυτόν.\n“Μόνο να δεις τι έγινε στη Μαδρίτη για υποστήριξη προς το Ρονάλντο…Δε χρειάζεται να είσαι προφήτης για να καταλάβεις που θα πήγαινε το βραβείο. Ωστόσο δε θα αντάλλαζα ποτέ τον Ριμπερί με τον Πορτογάλο. Ο Ριμπερί είναι ο πολυτιμότερος”.\nΕπίσης ο θρύλος της Δυτικής Γερμανίας,μίλησε αναφορικά για την παραμονή των Ρόμπεν και Μάντζουκιτς,”Θα κάνουμε τα πάντα για να μείνει ο Μάριο. Μπορεί να του ανανεώσουμε το συμβόλαιο μάλιστα. Με τον Ρόμπεν είμαστε σε επαφή και θα συναντηθούμε με τον πατέρα του για να τελειώσουμε το θέμα. Είναι χαρούμενος εδώ και το δείχνει”.\nΟ Κροάτης επιθετικός ωστόσο,έχει συνδεθεί τις τελευταίες μέρες με πιθανή μεταγραφή στην Άρσεναλ,αφού με την προσθήκη του Λεβαντόφσκι από το καλοκαίρι,ο χρόνος του λογικά θα μειωθεί,εκτός κι αν ο Πεπ Γκουαρδιόλα αλλάξει σύστημα,κάτι πολύ περίεργο.


Yπηρεσίες αποστολής από την Ολλανδία στις Βαλεαρίδες Νήσους | Eurosender.com\nYπηρεσίες αποστολής από την Ολλανδία στις Βαλεαρίδες Νήσους\nΟι φθηνότερες υπηρεσίες αποστολής από την Ολλανδία στις Βαλεαρίδες Νήσους\nΟι Βαλεαρίδες Νήσοι της Ισπανίας συνιστούν την τέλεια επιλογή για όσους αγαπούν τον ήλιο και την θάλασσα. Με περισσότερες από 300 ηλιόλουστες μέρες τον χρόνο, πάρτε τα γυαλιά ηλίου σας και απολαύστε την εξερεύνηση αυτών των πανέμορφων νήσων. Το να φτιάξετε τις βαλίτσες σας μπορεί να αποδειχτεί δύσκολο, όμως με την Eurosender δεν χρειάζεται να συμβιβαστείτε όσον αφορά των αριθμό των αποσκευών που θα πάρετε μαζί σας. Κλείστε την υπηρεσία μαζί μας και ένας από τους συνεργάτες μας στις υπηρεσίες ταχυμεταφορών (courier) θα μεταφέρει τα δέματά σας από από την Ολλανδία στις Βαλεαρίδες Νήσους.\nΣτείλτε ένα δέμα από την Ολλανδία στις Βαλεαρίδες Νήσους\nΌταν στέλνετε δέματα από την Ολλανδία στις Βαλεαρίδες Νήσους με την Eurosender, μπορείτε να είστε σίγουροι ότι λαμβάνετε τις καλύτερες υπηρεσίες για τα χρήματα που ξοδεύετε. Δίνουμε πρόσβαση σε διεθνείς εταιρείες logistics σε όλη την Ευρώπη και βοηθάμε τους ιδιώτες ή επιχειρηματίες πελάτες μας να στείλουν τα δέματά τους από την Ολλανδία στις Βαλεαρίδες Νήσους με ελάχιστα χρήματα. Ταυτόχρονα δεν θυσιάζουμε την ποιότητα των υπηρεσιών μας, καθώς συνεργαζόμαστε μόνο με τις καλύτερες μεταφορικές εταιρείες, που σημαίνει ότι τα δέματα φτάνουν πάντοτε στην ώρα τους. Το εύκολο σύστημα κρατήσεών μας για αποστολές πακέτων εμφανίζει άμεσα μια τιμή για την επιλεγμένη διαδρομή σας. Κάθε πελάτης, είτε στέλνει δέματα συστηματικά, είτε όχι, επωφελείται από τις ίδιες χαμηλές τιμές. Κάθε φόρα που στέλνετε ένα δέμα από την Ολλανδία στις Βαλεαρίδες Νήσους με την Eurosender, να ξέρετε πως οι καλύτερες τιμές συνοδεύονται και από υπηρεσίες αρίστης ποιότητας.\nΣτείλτε μια βαλίτσα από την Ολλανδία στις Βαλεαρίδες Νήσους\nΥπάρχει μια εναλλακτική στην πολύωρη αναζήτησης της καλύτερης επιλογής για την αποστολή της βαλίτσας σας από την Ολλανδία Στις Βαλεαρίδες Νήσους. Στην Eurosender έχουμε δημιουργήσει μια πλατφόρμα που εμφανίζει αμέσως την καλύτερη διαθέσιμη τιμή για την αποστολή μιας βαλίτσας. Είτε ταξιδεύετε για επαγγελματικούς λόγους, είτε απλά αναζητείτε την περιπέτεια, η αποστολή της βαλίτσας σας θα σας γλιτώσει από το να πληρώσετε έξτρα χρεώσεις στο αεροδρόμιο, ενώ θα ταξιδεύετε χωρίς να κουβαλάτε πολύ βάρος. Οι χαμηλές τιμές που προσφέρουμε θα κάνουν την απόφασή σας ευκολότερη. Όλοι οι συνεργάτες μας φημίζονται για την άψογη ποιότητα των υπηρεσιών τους και για την αξιοπιστία τους, επομένως δεν χρειάζεται να ανησυχείτε για τίποτα. Εάν το επιθυμείτε, μπορείτε να παρακολουθείτε που βρίσκονται τα πράγματά σας κατά την διάρκεια της μεταφοράς, χάρη στα εργαλεία εντοπισμού.\nΣτείλτε μια παλέτα από την Ολλανδία στις Βαλεαρίδες Νήσους\nΗ αποστολή μιας παλέτας από την Ολλανδία στις Βαλεαρίδες Νήσους είναι παιχνιδάκι για την Eurosender και το δίκτυο των πιο αξιόπιστων συνεργατών της στον τομέα των logistics. Βρίσκουμε τις καλύτερες λύσεις για κάθε προϋπολογισμό. Στην ιστοσελίδα μας μπορείτε ακόμη και να λάβετε άμεσες προσφορές για συγκεκριμένες διαδρομές. Το τμήμα εμπορευματικών μεταφορών της Eurosender είναι πάντα έτοιμο να απαντήσει σε ειδικές απαιτήσεις που θα μπορούσαν να έχουν οι πελάτες μας. Ανταποκρινόμαστε γρήγορα και με μια ατομική προσφορά τιμών που έξτρα ασφαλιστική κάλυψη. Αν ενδιαφέρεστε για αυτή τη λύση και θέλετε να μάθετε περισσότερα, είστε ευπρόσδεκτοι να επικοινωνήσουμε με τους ειδικούς μας, οι οποίοι θα χαρούν να σας βοηθήσουν στην προετοιμασία και τη μεταφορά της παλέτας σας.


** ΞΕΝΟΔΟΧΕΊΑ MAMAS AND PAPAS, ΣΕΟΎΛ **\n47, Eoulmadang-Ro, Mapo-Gu, Σεούλ, Νότιος Κορέα\nΤο Mamas And Papas είναι ένα οικονομικό ξενοδοχείο 2-αστέρων τοποθετημένο κοντά σε Τηλεπικοινωνιακός πύργος N Seoul, Yeouido Saetgang Ecological Park και Ewha Womans University.\nΤο κέντρο της πόλης απέχει 6 χλμ από το ξενοδοχείο. Μουσεία και θέατρα βρίσκονται κοντά στο ξενοδοχείο.\nΑυτό το ξενοδοχείο διαθέτει 15 δωμάτια όπως Κοινόχρηστο Δωμάτιο, Τετράκλινο Δωμάτιο και Τρίκλινο Δωμάτιο.\nΟ σταθμός του μετρό Hongik University είναι περίπου 10 λεπτά με τα πόδια μακριά από το κατάλυμα. Το ξενοδοχείο βρίσκεται σε απόσταση 15 χλμ από το αεροδρόμιο Gimpo.\nMamas And Papas, Νότιος Κορέα\nΞενοδοχείο California 3*, Κωνσταντινούπολη - Τουρκία;\nΞενοδοχείο City Continental Kensington 3*, Λονδίνο - Ηνωμένο Βασίλειο;\nΞενοδοχείο Madison 3*, Κωνσταντινούπολη - Τουρκία;\nΞενοδοχείο Centrale 3*, Ρώμη - Ιταλία;\nΞενοδοχείο Maxima Zarya 3*, Μόσχα - Ρωσία;\nΞενοδοχείο Aria 3*, Φραγκφούρτη - Γερμανία;\nΞενοδοχείο Santo Stefano - Bed & Breakfast, Βενετία - Ιταλία;\nΞενοδοχείο Sporthotel 4*, Βιέννη - Αυστρία;\nΞενοδοχείο Palazzo Veneziano 4*, Βενετία - Ιταλία;\nΞενοδοχείο Fashion 3*, Σόφια - Βουλγαρία;\nΞενοδοχείο Atrium 3*, Φραγκφούρτη - Γερμανία;\nΞενοδοχείο Tinakilly & Restaurant 4*, Δουβλίνο - Ιρλανδία;\nΠανδοχείο Jurys Parnell Street 3*, Δουβλίνο - Ιρλανδία;\nΞενοδοχείο Antico Capon, Βενετία - Ιταλία;\nΞενοδοχείο Alecos 3*, Πάφος - Κύπρος;\nΞενοδοχείο Gorod On Kievsky, Μόσχα - Ρωσία;\nΞενοδοχείο Levitan Hotel, Μόσχα - Ρωσία;\nΞενοδοχείο Blue 3*, Κωνσταντινούπολη - Τουρκία;\nΞενοδοχείο 2000, Βενετία - Ιταλία;


Μύκητες, ο «πονοκέφαλος» του καλοκαιριού | newsbreak\n2-08-2019 - 1:30πμ\nΟι μυκητιάσεις των ποδιών και των νυχιών μπορεί να μην απειλούν την υγεία ενός ανθρώπου, ωστόσο είναι ένα άσχημο πρόβλημα που ταλαιπωρεί πολύ κόσμο, ιδιαίτερα το καλοκαίρι.\nΣύμφωνα με τον γιατρό Δρ. Martin Scurr, η δερματομυκητίαση, όπως είναι ο γενικός τίτλος κάθε μυκητιασική λοίμωξη του δέρματος, των τριχοθυλακίων ή των νυχιών, προκαλείται από μύκητες. Κυρίως από δερματόφυτα, που εισβάλλουν στους ιστούς που περιέχουν την πρωτεϊνική κερατίνη και προκαλούν λοιμώξεις όπως το πόδι του αθλητή ή οι λειχήνες, και από ζυμομύκητες, όπως ο διμορφικός μύκητας μαλασέζια, που προσβάλλει τις λιπαρές περιοχές του δέρματος, καταστρέφει τα κύτταρα σχηματισμού χρωστικών ουσιών, προκαλώντας ποικιλόχρου πιτυρίαση, σμηγματοροϊκή δερματίτιδα, θυλακίτιδα και βλεφαρίτιδα. Οποιοσδήποτε από αυτούς τους μύκητες μπορεί να επηρεάσει και τα νύχια. Το δύσκολο είναι πως δεν υπάρχει κάποιο φάρμακο άκρως αποτελεσματικό.\nΠαρόλο που οι μυκητιασικές λοιμώξεις μπορούν να εξαλειφθούν από τοπικά αντιμυκητιασικά, αυτά είναι σπάνια αποτελεσματικά όταν μια μόλυνση έχει φτάσει στο νύχι, γιατί συνήθως το προσβάλουν σε βάθος. Τα ισχυρότερα τοπικά αντιμυκητιασικά συστατικά που συνιστώνται, και διατίθενται μόνο με ιατρική συνταγή, περιλαμβάνουν αμορολφίνη 0,25% σε μορφή βερνικιού νυχιών. Ωστόσο, ακόμα και με μακροχρόνια χρήση πολλών μηνών, η πλήρης ίαση είναι χαμηλότερη του 50%, ενώ η αποτελεσματικότητα των θεραπειών με λέιζερ δεν έχει αποδειχθεί με βεβαιότητα.\nΟ καλύτερος τρόπος αντιμετώπισης μιας τέτοιας λοίμωξης είναι τα αντιμυκητιασικά που λαμβάνονται από το στόμα. Υπάρχουν δύο κύριες κατηγορίες: η μία περιλαμβάνει ιτρακοναζόλη (Sporanox), την άλλη τερμπιναφίνη (Lamisil). Η ιτρακοναζόλη λαμβάνεται καθημερινά για μία εβδομάδα κάθε μήνα και για διάστημα τριών μηνών. Όμως, δεν μπορεί να ληφθεί από άτομα με ιστορικό καρδιακής νόσου, εγκεφαλικού επεισοδίου, νεφρικής ή ηπατικής νόσου, κυστικής ίνωσης και κάποιων αναπνευστικών διαταραχών, ενώ, μπορεί να αλληλεπιδράσει με μια μακρά λίστα φαρμάκων, όπως η παρακεταμόλη, η ατορβαστατίνη και η ασπιρίνη. Η τερμπιναφίνη λαμβάνεται ως ημερήσιο δισκίο για τρεις μήνες. Είναι εξίσου αποτελεσματικό αλλά μπορεί – σπάνια – να προκαλέσει σοβαρή βλάβη στο ήπαρ. Σε κάθε περίπτωση θα πρέπει να ακολουθήσετε πιστά στις εντολές ενός δερματολόγου.